2022, 01 İyul, Cümə, Bakı vaxtı 20:04\nXarici işlər naziri Elmar Məmmədyarov ATƏT-in Minsk qrupunun həmsədrləri ilə görüşüb.\nNazirliyin saytı xəbər verir ki, bu görüş E.Məmmədyarovun BMT Baş Məclisinin 71-ci sessiyasında iştirakı çərçivəsində gerçəkləşib.\nGörüşdə hər üç həmsədr Igor Popov (Rusiya Federasiyası), James Warlick (ABŞ), Pierre Andrieu (Fransa) və ATƏT-in fəaliyyətdə olan sədrinin şəxsi nümayəndə Andrzej Kasprzyk iştirak edib.\nXəbərdə qeyd edilir ki, görüşdə Qarabağ münaqişəsi ilə bağlı sülh prosesinin sürətləndirilməsi və danışıqlarda əsaslı nəticələrin əldə olunması ətrafında müzakirələr aparılıb.\nNazir Ermənistanın Azərbaycanın işğal olunmuş Ağdam rayonunda məşq və təlimlər keçirməsini də həmsədrlərin diqqətinə çatdırıb.\nBu münaqişə ilə bağlı danışıqlar ATƏT-in Minsk qrupunun vasitəçiliyi ilə aparılır.


13 ölkə nümayəndələrinin iştirakı ilə 2-ci ABB Regional Hakatonu başlanıb – İstiqlal.az\nAna Səhifə/İqtisadiyyat/13 ölkə nümayəndələrinin iştirakı ilə 2-ci ABB Regional Hakatonu başlanıb\n03 İyul 2021 19:00\nAzərbaycan Beynəlxalq Bankının təşkilatçılığı, Azərbaycan Respublikasının Nəqliyyat, Rabitə və Yüksək Texnologiyalar Nazirliyinin strateji tərəfdaşlığı ilə keçirilən 2-ci ABB Regional Hakatonunun bu gün açılışı olub.\nAzərbaycan Beynəlxalq Bankından APA-ya verilən məlumata görə, Hakatonda iştirak üçün Azərbaycandan başqa 13 ölkədən müraciətlər təqdim edilib. Müraciəti qəbul olunan 250-ə yaxın iştirakçıdan 30-dan çox komanda formalaşdırılıb. Hakatona Türkiyədən, Gürcüstandan, Ukraynadan, Qazaxıstandan, Rusiyadan, Kanadadan, Almaniyadan, Macarıstandan, Çindən, Hindistandan, Cənubi Afrika Respublikasından, Belçikadan, Lüksemburqdan iştirakçılar qatılıb.\nAçılış mərasimində çıxış edən Azərbaycan Respublikasının Nəqliyyat, rabitə və yüksək texnologiyalar naziri Rəşad Nəbiyev Hakatonda ayrı-ayrı ölkələrdən olan müxtəlif təhsilli insanlara iştirak imkanının yaradılmasını təqdir edərək vurğulayıb ki, müxtəliflik innovativliyin vacib amilidir. Nazir innovativ mühitin üç qatdan ibarət piramida kimi təsəvvür edildiyini diqqətə çatdırıb. Sağlam idarəetmə sistemi, elm və texnologiyalara əsaslanan sənaye və real biznes problemlərini həll edən ixtiralar, eləcə də davamlı startap ekosistemi bu piramidanın mühüm qatlarıdır: “Belə bir Hakatonun keçirilməsi təşəbbüsü innovativ ideyalara malik istedadlı gənclərə dəstək olmaqla yanaşı, ölkəmizdə innovasiya ekosisteminin inkişafına da təkan verir. Həm problemlərin həllinə bu yanaşma, həm də tədbirin əsasını təşkil edən ana xətt Azərbaycanda innovasiyaya baxışımızla üst-üstə düşür”.\nRəşad Nəbiyev Azəbaycan Beynəlxalq Bankı ilə bu cür faydalı layihələrin gələcəkdə də davam etdiriləcəyini bildirib.\nAzərbaycan Beynəlxalq Bankının İdarə Heyətinin sədri Abbas İbrahimov isə qeyd edib ki, bu ideya marafonu Bankın ölkəmizdə innovasiyaların inkişafı istiqamətində gördüyü işlərin tərkib hissəsidir: “Ötən ilin əvvəlində ilk ABB Regional Hakatonunu uğurla keçirdik. Hakatonda iştirak edən komandalardan bir neçəsini sonradan yaratdığımız ABB İnnovasiya Mərkəzinə də cəlb etdik. Onlar Mərkəzimizin ilk rezidentlərindən oldular. Əminəm ki, ikinci hakatonumuzun bir çox iştirakçıları ilə də elə bu gündən uzunmüddətli faydalı tərəfdaşlıqlarımız başlanacaq. Azərbaycan Beynəlxalq Bankı olaraq biz hər zaman istedadların yanındayıq”.\nAbbas İbrahimov bildirib ki, Azərbaycan Beynəlxalq Bankı sahibkarlıq ruhunu özünün əsas korporativ dəyərlərindən kimi müəyyənləşdirib. Sahibkarlıq ruhuna sahib hər kəs həmişə inkişaf üçün yeni imkanlar axtarışındadır: “Biz də innovasiyaları bugünkü və gələcək fəaliyyətimiz üçün böyük imkanlar kimi görürük. İstedadlara dəstək verərək, tərəfdaşlarımızla birgə ümumi inkişaf ekosistemi quraraq bu məqsədə nail olmaq istəyirik”.\n2-ci ABB Regional Hakatonunun əsas istiqamətləri pərakəndə xidmətlər üzrə açıq innovasiyalar, müştəri məmnuniyyəti və loyallıq həlləri ilə bağlı olacaq.Komandalara kömək üçün onlarla dünyanın müxtəlif ölkələrindən cəlb edilmiş peşəkar mentorlar çalışacaq. Ən yaxşı layihələr mükafatlandırılacaq. 1-ci yerin qalibi üçün 3000, 2-ci yerin qalibi üçün 2000, 3-cü yerin qalibi üçün 1000 manat məbləğində mükafat nəzərdə tutulub. Xüsusi seçilmiş layihələrə strateji partnyor olan Nəqliyyat, Rabitə və Yüksək Texnologiyalar Nazirliyi tərəfindən də mükafatların verilməsi nəzərdə tutulub.\n“Elza” qasırğası ABŞ-a doğru irəliləyir


Sülhəddin Əkbər: “İSRAİL RUSİYA İLƏ İRAN ARASINDA MƏSAFƏ QOYMAQ ÜÇÜN CİDDİ İŞ APARIR” - MÜSAHİBƏ\n31 May 2018 - 11:38\nSülhəddin Əkbər:“İSRAİL RUSİYA İLƏ İRAN ARASINDA MƏSAFƏ QOYMAQ ÜÇÜN CİDDİ İŞ APARIR” - MÜSAHİBƏ\nMilli təhlükəsizlik nazirinin sabiq birinci müavini, təhlükəsizlik eksperti Sülhəddin Əkbər Teleqraf.com-a müsahibə verib.\n– Sülhəddin bəy, son günlər İsrail və Rusiyanın Suriya məsələsində razılıq əldə etdiyi haqda xəbərlər dolaşır. Qeyd olunur ki, razılığa əsasən, Suriyanın cənub sərhədlərini Əsəd rejimi qoruyacaq, İran hərbçiləri və “Hizbullah” buradan uzaqlaşdırılacaq. Bu razılaşma haqqında nə deyə bilərsiniz?\n– Suriya böhranı artıq çox mürəkkəb hal alıb. Burada dövlət olan və olmayan çoxlu xarici oyunçular iştirakçıdır. Bir çox istiqamətdə açıq və gizli müharibələr gedir. Kimisi birbaşa Suriyada vuruşur, kimisi vəkilləri vasitəsilə müharibə aparır.\nEyni zamanda Suriya operativ taktiki baxımdan bir neçə regiona bölünüb. Bir də görürsən ki, bəzi regionlarda ciddi rəqib və düşmən olan dövlətlər əməkdaşlıq edirlər, bəzi regionlarda isə bir-birinə qarşı vuruşurlar. Bu mənada Suriyada gedən prosesləri operativ taktiki baxımdan qiymətləndirmək üçün dəqiq kəşfiyyat məlumatlarına ehtiyac var. Ona görə də ilk növbədə mətbuata çıxan informasiya, informasiya sızıntısı, bəzən dezinformasiyalar çaşdırıcı və qəribə görünə bilər.\nAncaq məncə, burada qəribə bir şey də yoxdur. Aydındır ki, Amerika və onun müttəfiqləri, ilk növbədə İsrail Rusiya ilə İran arasında məsafə qoymaq üçün ciddi iş aparır. Rusiyaya əsas təzyiq ondan ibarətdir ki, İranın Suriyada təsirinin mümkün qədər məhdudlaşdırılmasına razılıq və dəstək versin. Bu işdə Rusiyanın dəstəyindən istifadə etmək istəyirlər. Təbii ki, bu Rusiyanın da maraqlarına uyğundur. Ən azı İranın zəifləməsi Bəşər Əsədi Rusiyadan daha çox asılı vəziyyətə gətirir. Bu zaman Rusiyanın Suriyada mövcud vəziyyətlə bağlı digər aktorlarla münasibət qurması, həm də Suriyanın gələcəyi ilə bağlı aparılan danışıqlar prosesində manevr etmək imkanları genişlənir.\nBu mənada ABŞ və müttəfiqlərinin, konkret indiki halda İsrail və İordaniyanın İranla bağlı maraqları üst-üstə düşür. Rusiya da maraqlıdır ki, İran Suriyanın məsələsində indikindən artıq rol oynamasın. Əksinə, İranın rolu azaldılsın. Bu mənada ortada təəccüblü bir hal yoxdur. Bundan əvvəl də ABŞ, İsrail, İordaniya, bəzənsə Səudiyyə Ərəbistanı ilə Rusiya xüsusi xidmət orqanları arasında danışıqlar aparılıb. Bəzən İranın özü ilə belə danışıqlar olur. İndiki halda İsrail-Rusiya danışıqları başadüşüləndir.\n– İranın Suriyada zəifləyəcəyi fikrini bölüşürsünüz?\n– Hər halda İranın zəiflədilməsi məsələsində bir çoxtərəflərin maraqları üst-üstə düşür. Hətta Bəşər Əsəd belə İranın Suriyada bundan artıq güclənməsində maraqlı deyil.\n– Bu, son dərəcə maraqlı iddia deyilmi?\n– Suriya mərkəzi hökuməti quru əməliyyatlarında İrandan asılı vəziyyətdədir. İran ciddi şəkildə Əsədə və sahədəki vəziyyətə təsir edə bilir. Bəşər Əsəd də ona olan təsirlərin şaxələnməsində maraqlıdır. Yəni tək İrandan və ya Rusiyadan asılı vəziyyətdə olmasın. İndiki halda Bəşər Əsəd rejimi strateji planda Rusiyadan, operativ-taktiki planda isə İrandan çox asılı vəziyyətdədir. Ona görə də Suriyada İranın güclənməsində İrana birbaşa bağlı olan milis və müxtəlif şiə qruplaşmalarından savayı heç kəs maraqlı deyil.\n– Rusiya Prezidenti Putinin Suriya üzrə ali nümayəndəsi Aleksandr Lavrentyev bəyan edir ki, ABŞ, türklər və “Hizbullah”da daxil olmaqla bütün xarici qüvvələr Suriya ərazisindən dərhal çıxmalıdır…\n– Bu, əslində İsraillə Rusiyanın razılaşmasının bir elementidir. Rusiya açıq şəkildə və rəsmi diplomatik yolla bəyan edir ki, Suriya legitim hakimiyyətinin rəsmi dəvəti ilə bu ölkəyə daxil olmayan xarici qüvvələr ölkəni tərk etməlidir. İran da bəyan edir ki, onlar da Dəməşqin rəsmi dəvəti ilə Suriyadadır. Əslində Lavrentyevin bu bəyanatı çoxbaşlıdır. İndi Suriyada olan istənilən oyunçu digərlərinin orada zəifləməsində maraqlıdır. Məsələn, Suriyada birbaşa iştirakçılığı olan Rusiya, ABŞ, Türkiyə, İran və Fransa kimi dövlətlərdən hər biri digərinin zəifləməsini istəyir. Çünki bu halda onların Suriyada nəzarət payı artacaq, üstəlik gələcəkdə Suriyanın yenidən qurulmasında maraq və payı təmin ediləcək. Odur ki, bunu təbii qarşılamaq lazımdır.\n– Bəşər Əsədin Abxaziya və Osetiyanın müstəqilliyini tanımasını necə qiymətləndirmək olar?\n– Bu, faktiki olaraq, Bəşər Əsəd və hökumətinin Rusiyadan hansı dərəcədə asılılığını göstərir. İkincisi, Rusiyanın Suriya ilə nə dərəcədə aktiv-diplomatik iş apardığını, təzyiqlər göstərdiyini ortaya qoyur. Həmin qondarma və saxta qurumları, aydındır ki, Rusiya yaradıb. İşğal etdiyi ərazilərdə qondarma rejimlər yaratmaq, bu rejimlərin dəvəti ilə hərbi bazalar qurmaq, sərhədlərə nəzarət etmək kimi fəaliyyətlər son illər Rusiyanın beynəlxalq hüququ çeynəmək siyasətinin tərkib hissəsidir. Bu keçmiş imperiya siyasətinə qayıdışın əlamətidir. Rusiyanın hansı ölkələrə ciddi təzyiqlər etmək imkanı var, habelə bu ölkələrin Gürcüstanla ciddi diplomatik əlaqələri yoxdursa, onlar belə addım atır. Bundan əvvəl Venesuela, Nikaraqua, Naur Adası separatçı Osetiya və Abxaziyanı tanıyıb. Bu ölkələrin Gürcüstanla münasibətlərinə baxmaq lazımdır. Üstəlik bu addım həm də ABŞ-la münasibətlərin əksidir. Bu ölkələr həm də ABŞ-la kəskin münasibətləri olan ölkələrdir. Yəni bir tərəfdən bunu Suriyanın Rusiyadan asılılığı, Moskvanın Əsədə təzyiqi, digər tərəfdən bu rejimlərin dolayısı ilə ABŞ-a olan münasibəti kimi qiymətləndirmək olar.


13-cü mərtəbədən endirilən "Xalq Cəbhəsi"... - modern.az\n2 mart 2010, 13:09 | REPORTAJ\n13-cü mərtəbədən endirilən "Xalq Cəbhəsi"...\n“Redaksiyalardan reportaj” rubrikamızın bu dəfəki ünvanı “Xalq Cəbhəsi” qəzeti oldu. “Xalq Cəbhəsi”ndən yazmağa razılıq almaq üçün müraciət etdiyim gündən sonra düz üç həftəyədək gözləməli oldum. Redaksiyaya gedəcəyim gündən əvvəl qəzetin baş redaktorunu “Facebook”da tapıb ünvanı dəqiqləşdirdim. Ardınca da saat neçədə gəlməli olduğumu soruşdum. Məlum oldu ki, bəzi redaksiyalarda olduğu kimi, “Xalq Cəbhəsi” də iş rejiminə görə fərqlənir. Baş redaktor elə “Facebook”da mənə yazdı ki, onlarda iş saat 11:00-12:00 arasında başlayır. ”Redaksiyaya jurnalist qız gəlib” Saat 11:30-da “Xalq Cəbhəsi”ndə idim. Redaksiyanın yerləşdiyi Yasamal rayonundakı beşmərtəbəli binanın birinci mərtəbəsində bu qəzetin yaxın olduğu Bütöv Azərbaycan Xalq Cəbhəsi Partiyasının (BAXCP) qərargahı var. Elə məni ilk qarşılayanlar da BAXCP-çilər oldu. Daha doğrusu “Xalq Cəbhəsi”nin təsisçisi İlqar bəy. Kim olduğumu bilən kimi əl-ayağa düşdü. Tez-tələsik baş redaktor Elçin Mirzəbəyliyə zəng etdi, amma ona düşə bilmədi. Digər redaktorları aramağa başladı: “Ayə hardasız? Redaksiyaya jurnalist qız gəlib. Heç kim də yoxdur. Tez gəlin...”. Həmkarlarım işə gələnədək BAXCP-də gözləməli oldum. Bu müddətdə BAXCP-çi Xudeş Əsgərovla qısa söhbətimiz də oldu. Həmsöhbətim vaxtilə xalq hərəkatının lideri Əbülfəz Elçibəyin mühafizəçisi olmasından da danışdı. BAXCP-nin qərargahında bir neçə otaq “Xalq Cəbhəsi”nindi. Bildiyimə görə, qəzetin keçmiş redaksiyası 8-ci mikrorayonda köhnə dövlət binalarından birinin 13-cü mərtəbəsində yerləşirmiş. “Xalq Cəbhəsi”ndə işləmiş bəzi həmkarlarımın oranı “cəhənnəm” adlandırdığını da eşitmişəm. Qış aylarında soyuq, elektrik enerjisi ilə yaxşı təchiz olunmayan həmin binada 13-cü mərtəbəyə qalxan müxbirlərin bəzən liftdə qalmalarına dair xəbərlər də var. Amma yeni ünvan pis deyil. Yeni redaksiyada otaqlardan biri baş redaktora, ikincisi redaktorlara, üçüncüsü müxbir heyətinə, dördüncüsü isə texniki heyətə ayrılıb. Müxbirlərsiz planlaşdırma Baş redaktor Elçin Mirzəbəyli hələ “Facebook”da mənə bildirmişdi ki, onlarda planlaşdırma olmur, redaktor heyəti mövzuları müəyyənləşdirib müxbirlərə verirlər, onlar da işləyir. Yəni mənim səhər planlaşdırmasında iştirakım mümkün olmayacaqdı... ...Az sonra “Xalq Cəbhəsi”nin işə gəlib çıxan redaktorları Arzu Şirinova və Mahir Həmzəoğlu ilə tanış olduq. Redaktorlar gələn kimi gündəlik qəzetləri götürüb gözdən keçirməyə başladılar. Mövzuları müəyyənləşdirmək üçün. Arzu xanım bildirdi ki, həmişə belə olur, müxbirlər gələnə kimi onlar mövzuları müəyyənləşdirirlər: “Bəzən müxbirlər özləri də öz mövzularını bizə təklif edirlər. Əksər hallarda isə yazılacaq yazıların mövzularını biz seçirik”. Saat 12.00 olmağa az qalmış müxbirlərdən biri gəlib çıxdı. Redaktorlar ona “Araz sən də tez gəl qəzetlərə bax. Mövzularını müəyyənləşdir” deyəndə həmkarım sanki bunu birinci dəfə eşidirmiş kimi “nə qəzeti?” deyib təəcübləndi.\nBeləcə, iki redaktorun iştirakı ilə olan müxbirlərsiz planlaşdırma yekunlaşdı.\n“Mən qəzetin simasını dəyişdirdim” Baş redaktor Elçin Mirzəbəyli işə bir qədər gecikmişdi. Televiziya kanallarından birində hansısa verilişə çəkilişdən gəlirdi. Zarafatla dedi ki, onu verilişdə yaman sıxışdırıblar. Təfərrüatını öyrənsəm də, yazmağa lüzum bilmirəm. Baş redaktor gələndən sonra çay da gəldi, məni də çaya qonaq etdilər. Onunla söhbətimizə yazdığı şeirlərin müzakirəsi ilə başladıq. Elçin Mirzəbəyli mənə dedi ki, onun yazdığı şeirlərin bir neçəsi orta məktəb dərsliklərinə də salınıb.\nSöhbətimizin yönünü “Xalq Cəbhəsi”nə istiqamətləndirdik. Elçin bəyin deməsinə görə, qəzetin ilk nömrəsi çıxan gündən o mütəmadi olaraq qəzetlə əlaqə saxlayıb: “Mən təsadüfən baş redaktor təyin olunmamışam. “Xalq Cəbhəsi”nin birinci sayının manşeti mənimlə bağlı olub. Qəzetin ilk köşə yazarı da mən olmuşam. 2006-cı ildən isə qəzetə mən rəhbərlik edirəm".\nBaş redaktor deyir ki, o, bu vəzifəyə gələndən sonra qəzetin siması tamamilə dəyişib: “Mən qəzetin dizaynını Avropa xəbər mediasında tətbiq olunan dizayna keçirtdim. Qəzetin internet saytı da tamamilə dəyişdi və onlayn sisteminə keçib. Qəzetdə ulduz falı yığışdırıldı. Bu, mənim yanaşma tərzimdən irəli gələn bir şeydi. Fikrimcə, cəfəngiyyatın qəzet səhifəsində dərc olunmasına ehtiyac yoxdur. Mən hesab edirəm ki, ulduz falı verən qəzetlərin cəfəngiyyatla məşğul olan oxucuları var. Bundan başqa, bizim qəzetdə şou-bizneslə bağlı yazılar da yoxdur. Onsuz da insanlar şou-bizneslə bağlı görmək istədiklərini, televiziya efirirlərində görürlər. Ona görə bizim onu verməyimizə ehtiyac da yoxdur. Mən “Xalq Cəbhəsi” ilə bağlı çox şeyi dəyişmək istərdim, ancaq arzularla imkanlar üst-üstə düşmür. Ən ciddi arzularımdan biri uşaq nəşridir. Ola bilsin bu, “Xalq Cəbhəsi”nin xüsusi buraxılışı da çıxsın. Bütün bunlarla yanaşı, qəzetimizin ümumi ənənəsi davam etdirilir”. “Xalq Cəbhəsi”ndən köşələr yığışdırılıb Baş redaktorla söhbətimiz zamanı “Xalq Cəbhəsi”ndə köşə yazılarının yığışdırılmasının səbəbi ilə də maraqlandım. Elçin bəy bunu da fərqli yanaşması ilə izah etdi: “Kiməsə zorla köşə yazısı yazdırmaq olmaz. Bizdə heç kim köşə yazmır, mən də məcbur eləmirəm. Düzü, heç tanınmış köşə yazarlarına da təklif etməmişəm ki, bizə yazsınlar. Bəzi köşə yazarları müraciət ediblər. Ancaq onların baxış dairələri ilə bizim baxış prizmamız uyğun gəlməyib. Ona görə də qəzetimizdə az hallarda köşələrə yer ayrılır”. Partiyanın qəzetə basqısı varmı? “Xalq Cəbhəsi” Bütöv Azərbaycan Xalq Cəbhəsi Partiyasının orqanı olsa da, baş redaktor bunu birmənalı şəkildə inkar etdi: “Əslində biz partiya qəzeti deyilik. Sadəcə biz partiya ilə bir ofisdə yerləşirik. Mən həm də partiya sədrinin müaviniyəm. Dünyanın hər yerində siyasi partiyalara simpatiyası olan insanlar var. Partiya tərəfindən bizim üzərimizə nə nəzarət, nə də basqı var. Tam sərbəst şəkildə istənilən mövzunu qəzetdə dərc edirik. Hətta bizim özümüzü və partiyanı tənqid edən yazılar da qəzetimizdə dərc olunub. Mənim çox sadə şərtlərim var: yazı məhkəmə predmeti olmamalı, şəxsiyyətin təhqirinə yol verməmək, faktlara istinad etmək”.\nQəzetin oxucularına gəlincə müsahibim dedi ki, onlar əsasən ictimai fəallığı olan insanlardı: “Məsələn, qəzetimizdə hansısa bir qüsur olanda Milli Kitabxanadan, Elmlər Akademiyasından zəng edirlər ki, nöqsan var. Mən də təbii ki, buna çox sevinirəm. Yəni bizim oxucularımız arasında həmin təbəqədən olan insanlar da var”. Kollektivin gender problemi Redaksiya heyəti cəmi 16 nəfərdi: Baş redaktor, 3 redaktor, 7 mübir, 2 korrektor, 2 dizayner və təsisçi.\n“Xalq Cəbhəsi”ndə kişilər üstünlük təşkil edir, bu isə heç də baş redaktorun ürəyincə deyil. Onun fikrincə, qadınlarla işləmək daha asandır: “Bizim redaksiyada kişilər daha çoxdur. Amma mənim qənaətimə görə, qadınlar daha məsuliyyətli olurlar. Qadınlarla bağlanan müqaviləyə əsasən fəaliyyət göstərmək mümkündür. Ancaq təəssüflər olsun ki, kişilərlə eyni prinsipi təkrarlamalı olursan”.\nBaş redaktorla söhbətimi yekunlaşdırdım. Sonda Elçin bəy dedi ki, o, həmişə ciddi mövzular barəsində (siyasət, iqtisadiyyat, beynəlxalq məsələlər-G.M.) müsahibə verib, ilk dəfədir jurnalistə belə qeyri-ciddi müsahibə verir.\nQəzetin özəyi dəyişməyib Yenidən redaktorların otağına qayıtdım. 8 ildən çoxdur bu qəzet redaktor işləyən Arzu Şirinova əvvəllər başqa KİV-lərdə də çalışıb. Arzu xanım “Xalq Cəbhəsi”nin keçmiş-13-cü mərtəbədəki redaksiyasında mövcud olmuş əhval-ruhiyyəni yadına salıb dedi ki, ora çox bərbad vəziyyət imiş: “Bizim uşaqlar fədakarlıq göstərib orada işləyiblər. Ona görə də müqayisə etsək, bura bizim üçün komfort sayıla bilər”. Öyrənmişdim ki, Arzu xanım bəzən yazılarına gizli imzalar qoyur. Bunun səbəbini soruşdum: “Bu, əksər qəzetlərdə olan ənənədir. Elə yazılar olur ki, öz imzamla dərc olunmasını istəmirəm. Elə bizim müxbirlərdə bəziləri bu metoddan istifadə edir”. Arzu Şirinova jurnalistlərin indiki ümumi durumundan narazıdır. Bir çoxları kimi o da kirayədə yaşayır. Əvvəllər “Xalq Cəbhəsi”ndə bəzi tanınmış imzaların olduğunu deyən, müsahibimiz indi onların APA-da çalışdıqlarını söylədi: “Deyərdim ki, APA-nı “Xalq Cəbhəsi”nin kollektivi yaradıb. Agentliyin baş direktoru, onun müavinləri, bir neçə müxbir əvvəl burada çalışıb”.\nRedaktə etməkdən yorulmadığını deyən digər redaktor Mahir Həmzəoğlu deyəsən bunu heç də ürəkdən söyləmədi. Bu da onunla əlaqədardır yazılara çox əl gəzdirməli olur. Mahir bəy mədəniyyət yazarı Elçin Qaliboğlunun yazılarından razılıq etdi. Amma: “Elə abstrakt giriş verir ki, bilmirsən göydədir, yoxsa yerdə. Çox əndrabadi şeylər də yazır. Ümumilikdə isə pis deyil”. Deyəsən redaktor bunları deməklə müxbiri özünə düşmən edə biləcəyini düşünmədi. Belə şeylər mənim qələmimdən yayına bilməzdi.\nDigər müxbir Ülviyyə isə ümumiyyətlə yazılarına giriş vermir. Bunu da Mahir Həmzəoğlu dedi. Hətta ondan narazı olduğunu da söylədi. ”Xalq Cəbhəsi”nin üçüncü redaktoru Bəhmən Bayramlı işə xeyli gec gəldi. Çox baməzə adammış. Onu tanımazdan əvvəl baş redaktor mənə demişdi: “Bəhmən müəllimi görməsən çox şey itirməyəcəksən, onunla danışmasan da olar”. Amma həm maraqdan, həm də müxbirlərlə mərcə girdiyim üçün oturub saatlarla onu gözləməli oldum.\nBəhmən müəllimi gözləməyə dəyərmiş. Gələn kimi Qazax-Tovuz ləhcəsində bir neçə lətifə danışmaqla hamımızı güldürdü: “Bir dəfə Prezident Aparatına getmişdik. Mən zaldan tez-tələsik çıxıb tualet istiqamətində qaçırdım ki, dəhlizdə NATO-nun baş katibi ilə kəllə-kəlləyə gəldim. O, mənə “sorry”-dedi, mən də ona “sorry”-deyib aralandım. Təsəvvür edin ki, kənddən gəlib NATO-nun baş katibi ilə toqquşasan”.\nÇox təkid etsəm də, Bəhmən Bayramlı şəkilinin çəkilməsinə razı olmadı. Dedi ki, oxucular onu tanımasalar daha yaxşıdı. Beləcə, fotoaparatımın obyektivindən yayınmağı bacardı. Amma onu da deyim ki, mən də çox təkid eləmədim, istəsəydim, lap BAXCP-yə də qaçsa çəkərdim.\nSərbəst müxbirlər Yazılarının mücərrəd girişləri ilə redaktoru qıcıqlandıran, baş redaktorun adaşı Elçin Qaliboğlu mədəniyyət sahəsin “söküb-yığır”. Onun fikrincə, iş qrafiklərində sərbəstlik olsa da, redaksiyada hər kəs özünü məsuliyyətli sayır. Baş redaktorunun fikrinə qüvvət verən Elçin bəy də dedi ki, yaradıcı adam ulduz falı ilə məşğul olmamalıdır.\nRedaksiyada “reket” kimi tanınan Ülviyyə Şamilqızı sosial-iqtisadi mövzularda yazır. Hərdən bir də Elçin bəyin sahəsindən yazan bu xanım redaktor Bəhmən Bayramlıdan narazıdır: “İlk dəfə Mahir bəy bura gəlməyimi təklif etdi. Mən də razılaşdım. Ondan da çox razıyam. Amma Bəhmən müəllim adamı yıxıb-sürüyür”.\nYazılarında “edib” sözün tez-tez işlədib redaktorları özündən çıxaran Raifə Həsənova da çoxdandır “Xalq Cəbhəsi”də işləyir. Əsasən beynəlxalq siyasətdən yazan Raifəni bura bağlayan kollektivin səmimi olmasıdır. Özü belə deyir: “Dəfələrlə mənə iş təklifləri gəlib. Ancaq özüm getmək istəməmişəm. Buradakılar çox mehriban insanlardır”.\nGüney Azərbaycan mövzularını işləyən Real Cəfərli və mütəmadi olaraq qəzetlə əməkdaşlıq edən Elmidar işdə olmadıqlarından tanışlığımız baş tutmadı.\nRedaktorlardan məvaciblərinin miqdarını öyrənə bilməsəm də müxbirlər gizlətmədilər, təxminən 250-300 manat civarında maaş aldıqlarını dedilər.\nGizli imza sahibləri\nYuxarıda Arzu xanımın dediyi kimi, müxbirlərin də bir neçəsi gizli imzalarla qəzetdə çıxış edirlər. Bunlardan biri parlament müxbiri Ağa Cəfərlidir ki, oxucular onu həm də “Abbas Əli”, “Sultan Əli”, “Səlcuq” və b. adlarla tanıyır. Ağa bu adları nəyə görə götürdüyünün tam səbəbin açıqlamadı. Ağa Cəfərli həmin gün yazısında müsahibinin fikrini ixtisar etdiyi üçün redaktor tərəfindən bir balaca tənbeh olundu. Əvvəllər bir müddət “Azadlıq” qəzetində işlədiyini deyən Ağa Əli Kərimlinin heç zaman tərəfdarı olmadığını dedi: “Mənim öz prinsiplərim var. Düzdür müxalifət liderləri ilə normal münasibətlərim var. Ancaq öz fikirlərim hər zaman mənim üçün vacibdir”. Parlamentə getməyin çox maraqlı olduğunu deyən Ağanın bircə dərdi də var: “Prezident Administrasiyasının tədbirləri üçün vəsiqə alsam da, bir dəfə də olsun tədbirə çağırmayıblar. Yəqin gələcəyə məni də ora buraxarlar”.\nDigər gizli imza sahibi yerli və xarici siyasətdən “cızma-qaralar edən” Araz Zeynalovdur. Araz deyir ki, mövzu ciddi olanda öz adı ilə çıxış edir. Həmkarım dedi ki, bir neçə il öncə mətbuatdan iyrənib, bezib bu sahədən getmək istəyirmiş. Amma taleyi üzünə xoş baxmayan Araz yenidən sükanı geri döndərməli olur. Elə o vaxtdan da çox sevdiyi iki adamın birinin adını, digərinin də soyadını “oğurlayır”. Hazırda “Rahid Cəfərli” imzası ilə yazan Araz üçün imza məsələsi adi bir şeyə çevrilib: “Mən qətiyyən belə şeylərdən qorxmuram. Sadəcə belə istəyirəm”. İstə də Araz bəy nə deyirik. Texniki heyətin buraxdığı “ÇP” Redaksiyada olduğum müddətdə “Xalq Cəbhəsi”nin həmin gün çıxan nömrəsini əlimə alıb manşetinə baxırdım ki, nə görsəm yaxşıdır? Texniki heyət “ÇP” buraxıb. Bu günün tarixin yazmaq əvəzinə sabahın tarixin yazıb. Bunu görən redaktorlar əl-ayağa düşdülər. Arzu xanım bərk-bərk tapşırdı ki, sən Allah gedib kiməsə birdən deyərsən aaa?! Məni Allaha and verdirdi deyə, mən də heç kimə demədim, sadəcə yazdım.\nMahir bəy isə özündən çıxaraq: “Bu Mərdan hər dəfə “quş” buraxmalıdır da...Belə də iş olar?!”. Söhbət texniki direktor Mərdan İsmayılovdan gedirdi. Onun özünü axtarsam da tapmadım.\nBeş ildi korrektor işləyən Babək Abbasov kollektivdən ürəkdolusu razılıq etdi. Onun qənaətincə, işdə səhv etmək olar: “Səhvimiz olanda da, yumşaq formada xəbərdarlıq edilir”. Bunu elə ürəkacısı ilə dedi ki, hiss etdim ki, deyəsən arada bərk formada da xəbərdarlıq olunur.\nƏvvəllər qəzetin fotomüxbiri, indi isə dizayneri kini fəaliyyət göstərən Habil Hüseynov işindən çox razılıq etdi. Baş verən “ÇP”yə görə də korrektorları günahkar bildi.\nMən məsələnin ciddiliyini görüb baş redaktorun da fikrini öyrənməyə çalışdım. O da açıb sandığı, tökdü pambığı. Elçin Mirzəbəyli köhnə nömrələrdə də belə, hətta bundan da ciddi səhvlərə yol verildiyini dedi: “Bu əslində həm texniki heyətin, həm də mənim günahım üzündən baş verib. Mən insanların cəza yolu ilə tərbiyə olunmasının əleyhinəyəm. Ancaq danlayıram, xəbərdarlıq edirəm. Hətta işdən azad etdiyim işçilərimiz də olub. Amma yenisi də eyni şeyi təkrar edir. Mən səhv edən insanı maddi təzminatla sınağa çəkmirəm. Çalışacam onu başa salım ki, bu səhvə bir də yol vermək olmaz. Çalışıram məndən çox kiçik olanlarla ata, mənimlə həmyaşıd olanlarla bacı-qardaş kimi rəftar edim. Başqa cür mümkün deyil. Qəzet inzibatçılıq sevmir. Halbuki, mənim inzibati təcrübəm kifayət qədrədir. Əgər tətbiq etsəm, o zaman bura cəhənnəm düşərgəsini xatırladar”.\nBayaqdan bəri qarasına danışdıqları Mərdanı dörd göz olub axtarsam da tapa bilmədim. Amma onun barəsində xeyli məlumat toplaya bildim. Həm texniki şöbənin direktoru, həm riyaziyyat müəllimi, həm də deyilənə görə ürəkləri parə-parə edib saz çala bilən Mərdan İsmayılov bu cür səhvə yol versə də redaksiyada hamı onu çox istəyir. Ələxsus da tələbəsi Habil. İkinci korrektor Füzuli müəllimlə də tanışlığımız baş tutmadı. İşə axşamüstü gələcəkdi, ona görə. Müxbirlərin sözü çəp gəldi\nMüxbirlər otağında həmkarlarıma bir sual ünvanladım. Amma bu sualım mübahisə yaratdı.\n- Mövzunu kim tez yazır? Ağa sinəsin irəli verəndə güman etdim ki, yəqin budur. Ancaq pafosla bəyan etdi ki, Elçin Qaliboğlu iki həftə öncə yazıları yazıb, hazır edir: “Sonra da mücərrəd başlıq qoyub təhvil verir redaktora”. Bu sözlər Elçin bəyin xətrinə elə dəydi ki, elə bil onu tok vurdu. İstədi stola Ağaya tərəf atsın, amma dayandı. - Ağa bu nə deməkdi? Başqasının yanında bu cür hərəkət etməzlər. Mənim sahəm yaradıcı işdir. Ona görə hamıdan əvvəl yazıram. Ağa Cəfərli də həmkarının könlünü almağa çalışdı: - Yaxşı da Elçin müəllim, zarafat edirdim.\nBu qanqaraçılıq səngiməmiş, digəri start götürdü. Elə bil səhər evdən çıxanda Ağanın qabağına qara pişik çıxıbmış. Nədənsə hamı ilə onun sözü çəp gəlirdi. Bir tərəfi də var ki, o da dilini farağat qoymurdu da. Mərdanın yaxşı saz çalmağını fəxrlə dönə-dönə təkrar edən dizayner Habil Hüseynovun dediklərini müxbirlərin də qulağı sezdi. Bir qəhqəhə çəkib güldülər ki, gəl görəsən. Elçin Qaliboğlu güldüyünü biruzə verməsə də, başıbəlalı Ağa yenə işə düşdü. Dilin də sakit qoymayıb “Aşıq Ədalətdən sonra ikinci böyük sənətkar Mərdandı” dedi. Dizayner Habili “cin atına mindi”. Birtəhər onu da sakitləşdirə bildik. Nahar fasiləsi\nNaharı kimi elə ayaqüstə, kimi də yaxınlıqda yeməkxanada etdi. Ancaq öyrəndim ki, qərargaha məxsus mətbəx olsa da, müxbirlər oranı bəyənmir. Elə redaktorlar da mətbəxin işə yaramadığını dedilər. Redaktorlar öz otaqlarında qril qonaqlığı açıb, məni də dəvət etdilər. Sağ olsunlar. Süfrə arxasında redaktor Bəhmən Bayramlı yenə öz lətifələri ilə bizim əhval-ruhiyyəmizi bir az da qaldırdı. Nahardan sonra onlar öz işlərinə davam etdilər, mən də eşitdiklərimi və gördüklərimi qələma almaq üçün Modern.az-a üz tutdum. Bu da “The End”.\nBaş redaktor: "Arzularla imkanlarımız üst-üstə düşmür".\nRedaktor Arzu Şirinova "Xalq Cəbhəsi"nin stajlı əməkdaşlarındandı.\nRedaktə etməkdən yorulmayan, amma həm də yorulan Mahir Həmzəoğlu.\nSosial-iqtisadi mövzularda yazan Ülviyyə Şamilqızı.\nOdur, Ağa Cəfərlidi, amma həm də “Abbas Əli”, “Sultan Əli”, “Səlcuq”dur.\nRaifə Şirinova beynəlxalq siyasət məsələlərinə baxır.\nElçin Qaliboğlu mədəniyyət sahəsini “söküb-yığır”.\nMövzu ciddi olanda Araz Zeynalov olaraq öz adı ilə çıxış edir.\nKorrektor Babək Abbasov: “Səhvimiz olanda da, yumşaq formada xəbərdarlıq edilir”.\nƏvvəl fotoqraf idi, indi dizaynerdi...Texniki redaktorun kürəyini yerə verməyən Habil Hüseynov.\nNəsiminin Hələbdəki məzarı təmir olundu - Eksklüziv FOTOLAR 5 Dekabr 2019, 10:57 “Avropanın ürəyi” - 3000 şokolad dükanı olan “Benilüks ölkəsi”ndən REPORTAJ 5 Dekabr 2019, 08:42 Yaddan çıxmış sənətkarlar: Çəkildiyi filmlərin “duzu-istiotu, ədviyyatı” - Kiçik obrazlar yaradan böyük AKTYOR 2 Dekabr 2019, 08:52 Prezident Administrasiyasının yeni strukturu - Kimlər qaldı, kimlər getdi? - TAM SİYAHI 29 Noyabr 2019, 17:33 Sizin icra başçınız - İmişlidə Vilyam Hacıyevdən narazılar çoxdu, razılar?.. 29 Noyabr 2019, 08:45 Ata olmaq niyə çətinləşib? - Kişi sonsuzluğu ilə bağlı MÜSAHİBƏ 29 Noyabr 2019, 08:24 Kişilərdə cinsi zəiflik artır - Qadının yanında “başıaşağı” olanlar - MÜSAHİBƏ 25 Noyabr 2019, 08:41 Zəhərlənib ölən tələbənin FOTOSU 22 Noyabr 2019, 12:24 Bir şəklin tarixçəsi: İsa Qəmbərlə Məzahir Pənahovun “Seçki DUELİ” 21 Noyabr 2019, 08:37 Milli Qəhrəmanın “sonuncu zəngi” - Arzuları ürəyində qalan HƏRBÇİ 20 Noyabr 2019, 09:00 “Atam Xankəndinə qayıtmaq ümidilə dünyadan köçdü” - 30 ildir Rəşad Məcidin evində yaşayan köçkünün XATİRƏLƏRİ 18 Noyabr 2019, 13:26 Sizin icra başçınız - Ayaz Əsgərov Yardımlı əhalisinin etimadını qazanıb? - “İctimaiyyətlə görüşə həvəsli deyil” 14 Noyabr 2019, 09:55 Prezidentdən 5 icra başçısına XƏBƏRDARLIQ: “Bizim siyasətimizə ləkə vuran hər bir adam öz cəzasını alacaq” 12 Noyabr 2019, 16:12 Bayrağı düşmənə verməyən oğlan - NATİQ QASIMOV 9 Noyabr 2019, 09:46 Yaddan çıxmış sənətkarlar: “Əhməd haradadır?” filminin uzundraz Oqtayı haralardadır... - FOTOLAR 6 Noyabr 2019, 08:32 “Yoldaşlarından heç biri sağ qalmadı ki, son sözünün nə olduğunu bilək” - Şəhid Qorxmaz Mirzəyevin SON GÜNÜ 4 Noyabr 2019, 09:51 Mavi şəhər, Sahara səhrası, qırmızı dağlar... - Mərakeşdən II REPORTAJ - FOTOLAR 1 Noyabr 2019, 10:19 Prezident yeni icra başçılarına xəbərdarlıq etdi: “Əgər bu etimadı doğrultmasanız, sizi işdən çıxaracağam” 31 Oktyabr 2019, 16:06 Sizin icra başçınız: Məhərrəm Quliyev Goranboyda etimadı doğruldurmu?.. 30 Oktyabr 2019, 10:41 Sovet liderini devirən SUMQAYIT - Xruşşovun səfirə danışdığı YALAN 30 Oktyabr 2019, 09:05 Mənim kəndim: “6-cı sinifdən 10-cu sinfə kimi göyərti satmışam” - Allahverdi Yolçuyevin uşaqlıq XATİRƏLƏRİ 28 Oktyabr 2019, 09:16 Ən yaşlı və ən gənc nazirlər kimlərdi? - SİYAHI 25 Oktyabr 2019, 12:03 “Klon”la məşhurlaşan Mərakeşdən REPORTAJ - Modern.az-ın əməkdaşı Afrikadan qayıdıb - FOTOLAR 24 Oktyabr 2019, 09:47 Azərbaycanın yaşlı diplomatları da istefa verəcək? - SİYAHI 23 Oktyabr 2019, 13:09 Yaddan çıxmış sənətkarlar - İşә gedәrkәn yolda ürәyi dayanan Əməkdar artist - FOTOLAR 23 Oktyabr 2019, 08:53 Məşhurların son günü - “Təcili yardım gələnə qədər atam canını tapşırdı” - Məhəbbət Kazımovun oğlu - FOTOLAR 22 Oktyabr 2019, 08:50 Prezident çağırış etdi - Digər pensiyaçı məmurlardan kimlər istefa verəcək?.. 21 Oktyabr 2019, 21:44 Ziyalılar cinsi azlığın telekanallara çıxarılmasına son qoyulmasını tələb etdilər: “Belə insanlar güllələnməlidir!” 21 Oktyabr 2019, 08:58 Sizin icra başçınız: Qazaxlılar Rəcəb Babaşovdan razıdırlar, narazı?.. 18 Oktyabr 2019, 11:12 “Qırmızı Şaman”ın izi ilə... - Qədim türk yurdu Saxa Respublikasından REPORTAJ - IV HİSSƏ 17 Oktyabr 2019, 08:42 “Tələbələrini özünə övlad etmiş bir insanı itirdik” - Vurğun Əyyubun iş yoldaşları və tələbələrinin XATİRƏLƏRİ 16 Oktyabr 2019, 13:19 Məşhurların son günü - Rüfət Mehdiyevin qızı: “Atamın ən böyük arzusunu gerçəkləşdirə bildik” - FOTOLAR 15 Oktyabr 2019, 08:58 Göyərçin cildli kərkəs - Türk qanı axıtmaqdan ləzzət alan Njdenin dəhşətli CİNAYƏTLƏRİ 14 Oktyabr 2019, 09:38 Dövlət Nəzarət Təhükəsizlik Departamenti... Adı vahimə yaradan, xüsusi geyim forması olan bu qurum nə işlər görür? - FOTOLAR 14 Oktyabr 2019, 08:13 Prezident ailəsinin istirahət FOTOLARI 13 Oktyabr 2019, 13:30 Qubada “Alma bayramı” keçirilir - FOTOSESSİYA 12 Oktyabr 2019, 14:18 Sizin icra başçınız: Gədəbəylilər İbrahim Mustafayevin işini belə qiymətləndirdilər 11 Oktyabr 2019, 15:01 2 “Aprel şəhidi” ailəsinin mənzil sevinci – “Ad günümdə ilk dəfə belə hədiyyə aldım” - VİDEOREPORTAJ 10 Oktyabr 2019, 20:22 Sən gərək Sumqayıtın bugününü görəydin, Ata! - FOTOLAR 10 Oktyabr 2019, 16:13 Müstəqil Azərbaycanın Baş nazirləri… - Kimlər gəldi, kimlər getdi… 8 Oktyabr 2019, 11:34\nATƏT-in Minsk Qrupundan bəyanat: “Hazırki status-kvo qəbuledilməzdir” 5 Dekabr 2019, 20:33 "Azərbaycandakı qardaşlarımızla birlikdə qrupdan çıxmaq istəyirik" - Şenol Günəş 5 Dekabr 2019, 20:17 Vətəndaşlara 158,05 ton mineral gübrə satılıb 5 Dekabr 2019, 20:03 Daxili orqanında 142 metadon həbi aşkar edildi 5 Dekabr 2019, 19:50 Suriya böhranı üzrə dördtərəfli sammit keçiriləcək 5 Dekabr 2019, 19:45 Goranboy İcra Hakimiyyətində könüllülərlə bağlı önəmli görüş keçirildi 5 Dekabr 2019, 19:31 Prezident Şamaxıda zəlzələdən ziyan çəkənlər üçün tikilmiş yeni binada olub - FOTOLAR 5 Dekabr 2019, 19:23 Suriyada ABŞ-ın cəmi 600 hərbçisi qalacaq 5 Dekabr 2019, 19:18 İlham Əliyev Şamaxıda “ASAN Həyat” kompleksinin açılışında iştirak etdi - YENİLƏNİB 5 Dekabr 2019, 19:05 Fransada genişmiqyaslı tətil keçirilir 5 Dekabr 2019, 18:54 “Nəsimi Poeziyası” kitabı italyan dilində dərc olundu 5 Dekabr 2019, 18:49 Diaspor Komitəsinin gördüyü və görəcəyi işlər - VİDEO 5 Dekabr 2019, 18:45 Bu küçədə hərəkət məhdudlaşdırılacaq 5 Dekabr 2019, 18:43 “Ermənistan Kəlbəcərli girovları “hamının hamıya” prinsipi ilə azad etməkdən inadla imtina edir" 5 Dekabr 2019, 18:34 Nurlana Əliyeva “Naxçıvan” Universitetinə rektor təyin olundu - SƏRƏNCAM 5 Dekabr 2019, 18:25 Şəhid övladları prezidentə məruzə etdilər - Birinci vitse-prezident kövrəldi - VİDEO 5 Dekabr 2019, 18:10 Nazir polkovniki təqaüdə göndərdi 5 Dekabr 2019, 18:01 İpoteka və Kredit Zəmanət Fondunun büdcəsi təsdiq edildi 5 Dekabr 2019, 17:53 Heydər Əliyev Fondu Moskvada xüsusi mükafata layiq görüldü - FOTO 5 Dekabr 2019, 17:51 “Vətən məndən başlanır” - UNEC 5 Dekabr 2019, 17:42 Həmyerlimiz Pentaqonda yüksək vəzifəyə təyin olunub 5 Dekabr 2019, 17:30 Məhəmməd Hadinin 140 illik yubileyi qeyd olunacaq - SƏRƏNCAM 5 Dekabr 2019, 17:28 Xəzər rayonunda yol tikintisinə 11,8 milyon manat ayrıldı 5 Dekabr 2019, 17:28 Piyadanı öldürüb qaçan sürücü tutuldu 5 Dekabr 2019, 17:26 Ermənistanda sabiq Baş prokurora 5 cinayət işi açıldı 5 Dekabr 2019, 17:23 Prezident xalq artisti Əlibaba Məmmədovla bağlı sərəncam verdi 5 Dekabr 2019, 17:21 Polis olmaq istəyənlərin NƏZƏRİNƏ 5 Dekabr 2019, 17:16 Nazirlər Kabinetinin Aparatında yeni TƏYİNAT 5 Dekabr 2019, 17:08 YAP bütün partiyaları növbədənkənar seçkilərə ÇAĞIRDI 5 Dekabr 2019, 17:02 Prezident parlamenti buraxdı, növbədənkənar seçkilərin vaxtını təyin etdi - SƏRƏNCAM 5 Dekabr 2019, 16:40 QHT-lər hərbi vətənpərvərlik işinə cəb edilir 5 Dekabr 2019, 16:30 Ermənistanın 1-ci prezidentinə qarşı da cinayət işi açıla bilər 5 Dekabr 2019, 16:28 Polis bu meyitin yaxınlarını axtarır - FOTO 5 Dekabr 2019, 16:26 “Tural Gəncəliyevə dedik ki, arxanda biz dayanmışıq, heç nədən çəkinmə!” - DEPUTAT 5 Dekabr 2019, 16:18 Dünyada 432-ci, Azərbaycanda 1-ci- UNEC 5 Dekabr 2019, 16:18


Tarix: 07/06/12 “Windows 7” əməliyyat sisteminin 600 milyondan çox surəti satılıb\n“Microsoft” şirkəti “Windows 7” əməliyyat sisteminin (ƏS) 600 milyondan çox lisenziya surətini satıb. Bu barədə “The Verge” saytı “Microsoft” korporasiyasının vitse-prezidenti Stiv Huqenhaymerə (Steven Guggenheimer) istinadən bildirib. “İCTnews.az” elektron xəbər xidməti “digit.ru” saytına istinadən bildirir ki,\nTarix: 07/06/12 “Windows Phone” platforması 2016-cı ilədək populyar olacaq\n“IDC” şirkətinin dərc etdiyi proqnoza görə, “Windows Phone” platforması ilə işləyən qurğuların tədarük həcmi 2016-cı ildə bazar payına görə “Apple iOS” platformasını ötəcək. Analitiklərin fikrincə, “Android” platforması bazarda lider mövqeyini qoruyub saxlayacaq.\nTarix: 06/06/12 “Windows Phone Marketplace”-də artıq 100 min proqram var\n“Microsoft”un mobil əməliyyat sistemi üçün nəzərdə tutulmuş “Windows Phone Marketplace” tətbiqlər mağazasında artıq 100 min proqram var. “İCTnews.az” elektron xəbər xidməti “lenta.ru” saytına istinadən bildirir ki, mağaza 60 ölkədə fəaliyyət göstərir. Amerikanın “Marketplace” mağazasında 77450 proqram mövcuddur;\nTarix: 04/06/12 “Ice Cream Sandwich” mobil əməliyyat sistemi 7.1 faiz “Android” qurğuda quraşdırılıb\n“Android” mobil əməliyyat sisteminin son versiyası mobil qurğu istifadəçiləri arasında populyarlıq qazanmağa davam edir. Platforma çıxış anından keçmiş 6 ay ərzində “Android” platforması ilə işləyən qurğuların 7,1 faizində quraşdırılıb. “İCTnews.az” elektron xəbər xidməti “pitbit.ru” saytına istinadən bildirir ki,\nTarix: 04/06/12 “Windows 8” “Computex 2012” sərgisinin əsas mövzusu olacaq\n“Windows 8” əməliyyat sistemi (ƏS) əsasında işləyən ilk qurğuların iyunun 7-də start götürəcək “Computex 2012” sərgisində əsas mövzulardan biri olacağı gözlənilir. Bu sərgi artıq 32-ci dəfə start götürəcək və mütəxəssislər bu dəfə əsas diqqətin mobil kompyuter,\nTarix: 01/06/12 “Windows 8” və “Windows Server 8” əməliyyat sistemlərinin son beta-versiyası çıxıb\n“Microsoft” şirkəti “Windows 8” və “Windows Server 8” əməliyyat sistemlərinin yeni beta-versiyasını çıxarıb. Bu barədə şirkətin nümayəndələri rəsmi saytda bildiriblər. “İCTnews.az” elektron xəbər xidməti “digit.ru” saytına istinadən bildirir ki, “Windows 8” əməliyyat sisteminin yeni beta-versiyası “Release Preview” statusu,\nTarix: 25/05/12 “Android” və “iOS” mobil platformalar bazarına nəzarət edir\n“IDC” tədqiqat şirkəti smartfonlar üçün əməliyyat sistemləri bazarı üzrə statistikanı elan edib. “İCTnews.az” elektron xəbər xidməti bildirir ki, 2012-ci ilin birinci rübündə müxtəlif platformalarda işləyən təxminən 152,3 milyon smartfon tədarük edilib.\nTarix: 24/05/12 “Microsoft” rəqiblərindən də pul qazanmaq istəyir\n“Microsoft” korporasiyası 2012-ci ilin noyabrında populyar “Office” ofis proqramları paketinin “iPad” və “Android” planşetlər üçün versiyasını istifadəyə verəcək. “İCTnews.az” elektron xəbər xidməti “ria.ru” saytına istinadən bildirir ki,\nTarix: 22/05/12 Bu il “Windows 7” əməliyyat sistemi ilə işləyən 300 milyondan çox qurğu satılacaq\n“Microsoft” korporasiyasının hesablamasına görə, 2012-ci ildə dünyada “Windows 7” əməliyyat sistemi (ƏS) ilə işləyən təxminən 350 milyon qurğu satılacaq. Bundan əlavə, proqram nəhəngi növbəti əməliyyat sistemini istifadəyə verməklə planşet bazarında “Apple” şirkətinə rəqib olmağı planlaşdırır.\nTarix: 16/05/12 Yeni kompyuter alıcıları “Windows 8” əməliyyat sistemini 14.99 dollara əldə edəcək\nƏgər siz yeni kompyuter və ya noutbuk satın almaq istəyir, lakin “Windows” əməliyyat sisteminin yeni versiyasının çıxmasını gözləməyə üstünlük verirsinizsə, o zaman narahat olmağa artıq ehtiyac yoxdur. “Microsoft” korporasiyasının əməkdaşları bildiriblər ki,\nTarix: 16/05/12 Azərbaycanda proqram təminatının qanunsuz istifadəsinin səviyyəsi azalıb\n2011-ci ildə Azərbaycanda pirat proqram təminatının istifadəsinin səviyyəsi 87 faiz təşkil edib ki, bu da 2010-cu illə müqayisədə bir bənd azdır. “Trend”in məlumatına görə, bu barədə çərşənbə axşamı dərc edilən 2011-ci il üzrə “BSA”-nın (Business Software Alliance) “İnternational\nTarix: 15/05/12 “C” proqramlaşdırma dili “Java”-nı geridə qoyur\n“C” proqramlaşdırma dili ikinci ay ardıcıl olaraq “Tiobe”-nin tərtib etdiyi reytinqdə birinci yerdə qərarlaşır. 2012-ci ilin mayına olan vəziyyətə görə, “C” proqramlaşdırma dilindən 17,346 faiz, “Java”-dan isə 16,599 faiz proqramçı istifadə edib. “İCTnews.az” elektron xəbər xidməti “osp.ru” saytına istinadən\nTarix: 15/05/12 “Windows 8” əməliyyat sistemi ilə işləyən planşetlər noyabrda işıq üzü görəcək\n“Windows 8” əməliyyat sistemi və “İntel” şirkətinin istehsalı olan prosessorlarla işləyəcək planşetlər bazara 2012-ci ilin noyabrında çıxarılacaq. “İCTnews.az” elektron xəbər xidməti “lenta.ru” saytına istinadən bildirir ki, ilk olaraq təxminən 12 müxtəlif qurğu buraxılacaq.\nTarix: 10/05/12 Məşhur əməliyyat sistemi fərdi kompyuter bazarında 5% paya sahib olmağı planlaşdırır\n“Canonical” şirkətinin əsas əməkdaşı Kris Kenon “Ubuntu 12.10 Developer Summit” konfransında çıxışı zamanı “Canonical”-un 2012-ci il üçün planları, həmçinin “Ubuntu” əməliyyat sistemindən istifadə edilməsi statistikası haqqında məlumat verib. Beləliklə, 2011-ci il ərzində “Ubuntu” əməliyyat sistemi\nTarix: 08/05/12 “Mac OS X Lion” əməliyyat sistemində boşluq aşkar edilib\n“Mac OS X Lion” əməliyyat sistemində aşkar edilmiş boşluq sayəsində kibercinayətkarlar istifadəçinin şifrələrini asanlıqla ələ keçirə bilərlər. “Mac OS X Lion” əməliyyat sistemində istifadəçi tərəfindən daxil edilən şifrələrin avtomatik olaraq xüsusi faylda şifrələnməmiş


16 dekabr 2019-cu il tarixdə Xaçmaz rayonu R.İsrafilov adına Qobuqıraq kənd ümumi orta məktəbdə Azərbaycanın mütəfəkkir şairi İmadəddin Nəsiminin anadan olmasının 650 illik yubileyi münasibətilə “Mən əbədiyyət üfüqlərində doğan günəşəm” adlı ədəbi-bədii tədbir keçirilib.Tədbirdə Rayon Təhsil Şöbəsinin əməkdaşı, məktəbin müəllim və şagirdləri iştirak edib.\nTədbiri giriş sözü ilə məktəbin direktoru Çimnaz Babayeva açaraq gələn qonaqları salamlayıb, şairin zəngin irsinin milli mənəvi dəyərlərindən söz açıb.\nDaha sonra tədbirdə şagirdlər əbədi-bədii kompozisiyalar nümayiş etdirib,şairin qəzəllərindən nümunələr səsləndirib, səhnəciklər göstəriblər.\nSonra məktəbin Azərbaycan dili və ədəbiyyatı müəllimi Heybət Adilov çıxış edərək dahi şairin həyat və yaradıcılığından, ədəbiyyatımıza gətirdiyi qiymətli incilərdən söz açıb.\nTədbirin sonunda söz Rayon Təhsil Şöbəsinin Azərbaycan dili və ədəbiyyatı metodisti İmran Müseyibova verilib.O,çıxışında qeyd edib ki, Azərbaycan Respublikasının Prezidenti cənab İlham Əliyevin “Böyük Azərbaycan şairi İmadəddin Nəsiminin 650 illik yubileyinin qeyd edilməsi haqqında” və dahi ustadın 650 illik yubileyi ilə əlaqədar olaraq 2019-cu ilin “Nəsimi ili” elan edilməsi şairin zəngin irsinə dövlət səviyyəsində verilən dəyərin yüksək göstəricisidir. Sərəncama uyğun olaraq rayonumuzun ümumtəhsil məktəblərində silsilə tədbirlərin həyata keçirilməsi təhsil ocaqlarında yüksək əhəmiyyət daşıyır.\nSonda tədbir iştirakçıları birgə xatirə şəkli şəkdiriblər.


Hansı məşq maşını ən çox qarın yağını yandırır? - Yararlılıq - 2022\nHansı məşq maşını ən çox qarın yağını yandırır?\nElliptik maşın kalori yandırmaq üçün ən səmərəlidir.\nYağ yandırmaq bir rəqəm oyunudur. İstehlak etdiyinizdən daha çox kalori yandırdığınız üçün kalorili bir çatışmazlıq yaratmaq bədəninizi enerji üçün yağ mağazalarına girməyə məcbur edir. Ən sürətli yandıran məşq maşını ən çox kalori yandırmağa kömək edəcəkdir. Yağ itkisi üçün yalnız qarnınıza hədəf ola bilmədiyinizi unutmayın; kalori yandırdığınız zaman bütün bədəninizə yağ yandıracaqsınız.\nQarın yağının yandırılması maşından asılı deyildir. Ümumi bədən yağını yandırmaqdan zövq aldığınız məşqlə partladılmış kalori.\nİkisini müqayisə edin\nFitnes dünyasında aerobik məşq və ya müqavimət təliminin yağ itkisi üçün ən yaxşısı olub-olmadığı barədə davam edən bir mübahisə var. Cavab budur ki, ikisi də var. Kardio bir çox kalori yandırmağa kömək edir, amma müqavimət təhsili, istirahət metabolizmanızı artıra bilən əzələ yaradır, deyə Nyu Meksiko Universitetinin doktoru Len Kravitz söyləyir. Hər iki məşq növünü yağ itkisi proqramına daxil etmək istəyirsiniz.\nAncaq hipotetik olaraq, yalnız bir növ məşqə vaxtınız varsa, Tətbiqi Fiziologiya jurnalında 2012-ci ildə edilən bir araşdırmaya görə aerobik məşq ən yaxşı bahisdir. Tədqiqatçılar 119 oturaq, kilolu və obez böyükləri üç təlim qrupuna təsadüfi etdilər: aerobik təlim, müqavimət təhsili və aerob və müqavimət təhsili. Səkkiz aydan sonra aerob qrupu və aerob / müqavimət qrupunun müqavimət qrupuna nisbətən daha çox yağ kütləsi yandırdıqlarını gördülər. Bundan əlavə, aerob qrupu ilə müqavimət / aerob qrupu arasında bədən kütləsinin azalmasında heç bir ciddi fərq müşahidə etmədilər.\nİdman salonunuzda normal bir sıra avadanlıq varsa, ehtimal ki, bir qaçış yolu, stasionar velosiped, eliptik maşın, pilləkən pilləkən və bəlkə də avarçəkən maşın seçə bilərsiniz. Harvard Tibb Məktəbindən verilən məlumata görə, 30 dəqiqədən sonra 155 kiloluq bir adam pilləkən pilləsində 223 kalori, stasionar velosipeddə 260 ilə 391 kalori, avarçəkmə maşınında isə 260 ilə 316 kalori yandıracaq. 1996-cı ildə İdman Elmləri Jurnalı tərəfindən edilən bir araşdırmaya görə, yüzdə 1 nisbətində (açıq qaçışın kalorili xərclərinə ən çox uyğun gələn) bir gəzinti yolunda 155 kiloluq bir adam 149 ilə 186 kalori gəzinti və 335 ilə 614 kalori arasında yanır. qaçış.\nYağ yandıran zonanın mifi - daha az intensivlikdə işləmək, ən çox yağ yandırmaq fikri iflasa uğradı. Ölkədə tanınan qaçış və fitness məşqçisi, doktor Jason Karp, yüksək intensivlikdə işləyərək yağ itkisi üçün lazım olan çatışmazlığı yaratmağa kömək edən ən çox kalori yandırır. Bundan əlavə, o, yüksək intensivliyə malik məşqlərin əzələlərin yağdan istifadə etmə qabiliyyətini artırdığını və bunun ardından maddələr mübadiləsinin daha yüksək səviyyədə qaldığı bir məşqdən sonrakı bir müddət olan həddindən artıq məşqdən sonra oksigen istehlakı və ya EPOC adlanan bir şey artırdığını söylədi. normal.\nNəticədə, bir maşın üzərində nə qədər kalori yandırdığınız, nə qədər çalışdığınıza bağlıdır. Adətən qaçış elliptik maşını istifadə etməkdən çox saatda daha çox kalori yandırsa da, elliptikdə yüksək intensivliklə işləsəniz, bir çox kalori və ya daha çox yandıra bilərsiniz. Hər hansı bir maşındakı kalorili yanmağı artırmağın bir neçə yolu, sürətinizi, müqavimətinizi və meylinizi artırmaqdır. Əlavə səy göstərmə dövrlərini daha mükəmməl bir templə bərpa etmə dövrləri ilə əvəz etdiyiniz yüksək intensivlik intervalında məşq edə bilərsiniz. Jurnalın Diabet Tədqiqatında 2017-ci ildə edilən bir araşdırma göstərdi ki, bu tip təlim, qarın yağını azaltmaq üçün davamlı dövlət kardiodan daha uzun çəkişlər qədər effektivdir, lakin bu daha çox vaxt sərf edir.\nƏla, faydalı şey\nHmm ... Hər bir Abramın öz proqramı var.\nNə simpatik cavab\nSoftball meydançasının sürətini necə ölçmək olar\nMəşqlər zamanı yüngüllük və zəiflik\nOturarkən yuxarı bədən üçün nümunələr\nSümük itkisini dayandırmaq üçün hansı məşqlər yaxşıdır?\nDəzgah Mətbuat işlərini necə artırmaq olar\nŞəkər əyriləri döymək üçün göstərişlər\nMəktəbdə edə biləcəyiniz məşqlər\nQarın əzələlərini gücləndirmək və gücləndirmək üçün mədə tonlayan məşq\nMəşqə nifrət etsəniz də, arıqlamaq istəsəniz?\nMakaron Çili Sosunda Doymuş Yağlar\nAşağı Arxanı qorumaq üçün mədə qəzaları\nCopyright 2022 \_ Hansı məşq maşını ən çox qarın yağını yandırır?...


"Anamın göz yaşlarını ona bağışlamayacağam" - Nisə Qasımova » Xebertv.az\n17 Şub 2021, 12:36\n"Anamın göz yaşlarını ona bağışlamayacağam" - Nisə Qasımova\n"Anaya münasibətim hamıya bəllidir. Amma elə bir mahnı istəyirəm ki, anamın iztirabları əks olunsun. Kim məni incidib, vurub bağışlayaram. Amma mənim yüksəlməyimə, inkişafım üçün televiziyalarda, xaricdə çıxışlarıma sərhəd qoyanları bağışlamayacağam".\nXEBERTV.AZ axşam.az-a istinadən bildirir ki, bu sözləri Xalq artisti Nisə Qasımova "Heç vaxt heç yerdə" proqramında deyib. Müğənni vaxtilə onun sənətdəki inkişafına mane olanlardan danışıb. O bildirib ki, həmin şəxsi heç vaxt bağışlamayacaq:\n"Anamın gecə səhərə qədər göz yaşlarına səbəb olurdular. İndi gəlsin desin bağışla, məni öyrətdilər xeyri yoxdur. Bağışlamayacam. Kanalların birində bir nəfər gəlib məndən halallıq istədi. Məni dövlət kanalından buran, səsyazılarımı pozanı bağışlamayacam. Hərdən həmkarlarla küsürük, barışırıq. Amma bunu yox.\nHəmin adam qadındır. Görünən dağa nə bələdçi. Sabah deyərlər ki, yıxılana balta vurursan. Yıxılmırlar. Mənim keçmişimdə itirdiyim maddiyat, şəxsi həyatıma əl qoyan, heç nəsiz günahkar edən bunu ödəməlidir. Maddiyata vursam gərək milyardlar töksün ayağımın altına. Ya da çıxsın efirə desin ki, günahkaram. O gün gələcək".\n28 Ara 2020, 08:03 0\nKTMT Nikola müharibə xəbərdalığı etmişdi? - “Gizli” məktub\nYaponiya uçan maşın istehsal edəcək - Foto 25 Ağu 2018, 17:43\n"Relaks"da baş verənlərlə bağlı RƏSMİ AÇIQLAMA - Deputatın oğlu və qohumları həbs edildi 19 Ağu 2019, 22:47\nİranda naməlum PUA... - Qəza 24 Eki 2019, 07:41


“Əgər səviyyəli komanda olsaydılar, bizə çox qol vurardılar”\n20 Oktyabr 2012 09:10\nMahir Şükürov : “Bizim hücumçumuz yoxdur”\nMillinin və "Neftçi" klubunun müdafiəçisi Mahir Şükürovun AzNews.az –a müsahibəsi:\n-"Neftçi" növbəti turda "Kəpəz"i qəbul etdi. Qarşılaşma sizin üçün çətin keçmədi ki?\n-Bilirdik ki, Gəncə komandasının baş məşqçisi dəyişib deyə, komandada taktika baxımından istər-istəməz dəyişiklik olacaq. Ciddi yanaşırdıq bu oyuna. Düzdür, birinci hissədə gözləmədiyimiz qol buraxdıq. Ancaq buna baxmayaraq, toparlandıq və komanda şəklində mübarizə apardıq. Söz yox ki, biz bu oyunumuzla bir daha göstərdik ki, "Neftçi" yenə də "Neftçi"dir.\n-Qarşıdan "Neftçi"nin Avroliqadakı "Rubin"lə oyun gəlir. Oyuna necə hazırlaşırsız?\n- "Rubin"lə oyuna kifayət qədər vaxtımız var. İnşallah yaxşı hesabla da vətənə qayıtmaq istəyirik.\n-Millinin DÇ-2014 –ün seçmə mərhələsi çərçivəsində keçirdiyi sonuncu oyun olan – Rusiya görüşü ilə bağlı nə deyə bilərsiz?\n-Özünüzdə gördünüz ki, birinci hissədən hakim başladı sarı kart göstərməyə ki, uşaqlar biraz çəkinsinlər. Birinci hissədə rusların qol epizodları oldu, amma onlar ondan istifadə edə bilmədilər. İkinci hissədə elə də güclü təsir bağışlamadlılar. Çox adam deyir penalti var, çox adam deyir yoxdur. Ancaq mənə elə gəlir ki, penalti yox idi. Hakim penalti verməsəydi, hesab heç-heçə bitəcəkdi. Rusiya ilə matçda ən ədalətli hesab 0:0 idi.\n-Rusiya millisinin müdafiəçisi Andrey Yeşenko belə bir ifadə bildirmişdi ki, "Azərbaycanla oyunda xal itirmək səviyyəsizlik olardı"...\n- Onlar iki il əvvəl bizimlə heç-heçə oynamışdılar, onda belə çıxır ki, onlar elə o vaxtdan səviyyəsizdilər. Amma onu da unutmasınlar ki, evdə onlarla oyunumuz var. Əgər səviyyəli komanda olsaydılar, çox qol vurardılar. Amma onun öhdəsindən gələ bilmədilər.\n-İlk 20 dəqiqədə komandamız yaxşı təsir bağışladı. Ancaq sonra alınmadı. Hücum heç qura bilmirdik. Bu nə ilə bağlı idi?\n-Alınmırsa, demək hücumçumuz yoxdur ki, alınmırdı da. Hücumçumuz olsa alınar. İstər-istəməz qabaq mövqedə oyun olmayanda, yük düşür üstümüzə, bizdə də səhvlər olacaq da.\n- Kapitan Rəşad Sadıqovun oyunda yeri görsənirdi?\n- Onun yoxluğunda hücuma meyilli futolçu Ruslan Abışov oynayırdı. İstər-istəməz Ruslanın oynamadığı mövqe idi, oyunu alınmaya bilərdi. Əvəz olunmayan futbolçu yoxdur. Tutaq ki, mən olmasam, mənim yerimdə başqa bir futbolçu oynayacaq, heç yada da düşməyəcəm. Amma Ruslan da pis oynamadı. 84 dəqiqə komanda qol buraxmayıbsa, buraxılan qol da penalti ilə olubsa, demək komanda normal oyun oynayıb.


ARDNF - Azərbaycan Respublikası Dövlət Neft Fondu - Qızıl\nAzərbaycan Respublikası Dövlət Neft Fondunun investisiya portfelinin diversifikasiyası və gəlirliliyinin artırılması məqsədilə Azərbaycan Respublikası Prezidenti İlham Əliyevin 2011-ci il 27 oktyabr tarixli 519 nömrəli Fərmanı ilə “Azərbaycan Respublikası Dövlət Neft Fondunun valyuta vəsaitlərinin saxlanılması, yerləşdirilməsi və idarə edilməsi haqqında Qaydalar”a dəyişikliklər edilmişdir. ARDNF-nin İnvestisiya siyasətinə əsasən investisiya portfelinin məcmu dəyərinin 5%-ə qədəri qızıla investisiya edilə bilər.\n1 fevral 2012-ci il tarixindən etibarən ARDNF London Qiymətli Metallar Bazarı İştirakçıları Assosiasiyasının (LQMBİA) market-meyker üzvü olan banklardan həmin qurum tərəfindən tətbiq edilən tələblərə uyğun olaraq 25 qızıl külçənin (10 000 troya unsiyası) həftəlik alışına başlamışdır. 1987-ci ildən fəaliyyət göstərən LQMBİA Londonun qızıl və gümüş külçələr bazarındakı beynəlxalq bankları, istehsalçıları, daşıma və saflaşdırma şirkətlərini əhatə edir. Qiymət dəyişkənliyi riskinin minimuma endirilməsi məqsədilə, 30,18 ton (970 146 troya unsiyası) qızılın mərhələli şəkildə (həftələr üzrə) bərabər miqdarda bölüşdürülməklə 2 il müddətində ARDNF-nin investisiya portfelinə daxil edilməsi həyata keçirilmişdir.\nARDNF 2018-ci ilin ikinci rübündən etibarən qızılın alışını davam etdirməyə başlamışdır. 30 sentyabr 2018-ci il tarixinə ARDNF-nin investisiya portfelinə daxil edilmiş qızılın miqdarı 44,52 tona (1 431 302 troya unsiyası) çatdırılmışdır.Alınmış qızılın Azərbaycana gətirilməsi Britaniyanın Brinks Qlobal Servisiz şirkəti tərəfindən həyata keçirilir.\nGətirilmiş qızıl ARDNF-nin yeni inzibati binasında müasir standartlara uyğun qiymətlilərin saxlanılması üçün nəzərdə tutulmuş xəzinədə yerləşdirilmişdir.


Tərbiyəli insanın 8 keyfiyyəti - Anton Çexov\n2 dekabr 2020, 01:17\nRus klassik ədibi Anton Pavloviç Çexovun doğma qardaşı, istedadlı rəssam Nikolay Çexov zəif xarakterli bir insan idi, sərxoşluğa qurşanmaqla özünü məhv edirdi. Anton onun zəif cəhətlərini bilir, ona görə həmişə narahat olur, qardaşının öz istedadına sayğısız münasibəti onu sarsıdırdı. “Güclü rus istedadı məhv olmaqdadır, heç nədən məhv olmaqdadır” – bu nida həm Antonun öz qardaşının aqibəti ilə bağlı, həm də bir istedadın məhvi ilə öz xalqının itkisindən yaranan kədərini əks etdirir.\nÇexovun qardaşına məktubu çox təsirli və ibrətamizdir. İstedadını öz əli ilə məhv edən, “məni başa düşmürlər” deyib canına qəsd edən, bunula həm özünə, həm onu özünə yaxın bilənlərə yamanlıq edən adamlar üçün xüsusən vacib nəsihətdir.\n1 dekabr 2020, 00:00\nMəşhur fransız yazıçısı Andre Moruanın “Yaşamaq sənəti” kitabından “Qocalmaq sənəti” adlı hissəni ixtisarla təqdim edirik.\nQocalmaq – qəribə prosesdir. O qədər qəribədir ki, hərdən ona inanmaqda çətinlik çəkirik. Yalnız zamanın yaşıdlarımıza necə təsir elədiyini görəndə onun bizə neynədiyini güzgüdə görürmüş kimi müşahidə eləyirik. Çünki öz gözümüzdə biz hələ də gəncik. Ümidlərimiz də, qorxularımız da gənckən hiss etdiklərimizlə eynidir. Ağlımız hələ də çevikdir, gücümüz də sanki tükənməyib. Biz öz üzərimizdə təcrübə aparırıq: “Görəsən, bu təpəyə cavanlıqdakı kimi sürətlə dırmana bilərəm? Düzdür, zirvəyə çatanda bir az təngnəfəs oldum, ancaq buna cavanlıqdakı qədər vaxt sərf elədim və çox güman ki, mən elə əvvəllər də təngnəfəs olurdum”.\n27 noyabr 2020, 00:29\nDetektiv deyəndə ən, ən, ən birinci yadınıza kim düşür? Təbii ki, Şerlok Holms. Britaniyalı həkim, tarixi romanlar müəllifi, ser Artur Konan Doylun, iş yoldaşı Cozef Beldən ilhamlanıb yazdığı və müəllifinə dünya şöhrəti gətirən beyker-stritli özəl xəfiyyənin sərgüzəştləri.\nA.K.Doyl Şerlok Holmsa 56 hekayə və 4 povest həsr eləmişdi. Əksəriyyəti Holmsun dostu doktor Vatsonun dilindən danışılan əhvalatlar o qədər məşhurlaşmışdı ki, A.K.Doyl özü yaratdığı personajı qısqanmağa başlamışdı. Doyl, detektiv janrının klassikası sayılan “sərgüzəştləri” yüngül ədəbiyyat hesab eləyir, oxucuların onu digər, daha ciddi əsərlərindən üstün tutmasına əsəbləşirdi. Odur ki, müəllif personajını professor Moriarti ilə döyüşdə öldürür. Bundan qəzəblənən oxucuları A.K.Doylu əsl məktub atəşinə tutaraq sevimli xəfiyyələrini diriltməyə, sərgüzəştlərin davamını yazmağa məcbur eləyirlər.\n22 noyabr 2020, 22:20\nBu yaxınlarda İraq əsilli yazar Sənan Antunun ˝Meyit yuyan˝ əsərindən bir parça qarşıma çıxdı. Əsərin qəhrəmanı Cavad İraqda bir şiə ailəsindəndir. Cavadın ata-babaları əzəldən meyit yuyan olublar. Elə atası da ondan eyni peşəni davam etdirməyi gözləyir. Ancaq Cavad ölülərə qayğı göstərməkdənsə dirilərə faydalı olmağı üstün tutur. Ailəsinin kəskin etirazına baxmayaraq incəsənətə yönəlir və 1980-ci illərin sonlarında Bağdad İncəsənət Akademiyasına daxil olur. O artıq bir arzu ilə yaşayır – Akademiyanı bitirmək və ölümü deyil həyatı heykəlləri ilə tərənnüm etmək. Lakin ölkədəki hadisələr onun idealist arzularını darmadağın edir. İraq Amerika tərəfindən işğal olunur və Cavadın ölkəsi nəhəng bir morqa çevrilir.\nƏdəbi məktəb məsələsi\n20 noyabr 2020, 00:55\nƏdəbiyyat tarixinin zənginliyi, bu tarixin dövr və mərhələləri, onun yaşamaq qüdrəti bilavasitə yazıçıların şəxsiyyətinə və onların yaratdıqları bədii əsərlərə bağlıdır. Bədii əsərlərin gücü və gücsüzlüyü bu əsərləri qələmə alan sənətkarların mənsub olduqları həm ədəbiyyatın, həm də müəyyən qədər xalqın gücünü və gücsüzlüyünü ifadə edir. Ona görə də bütün tarix boyu ədəbiyyatın öyrənilməsi və təbliği heç vaxt arxa plana keçməyib, ədəbiyyat həmişə insanlara təsir gücünü, tərbiyəvi əhəmiyyətini qoruyub saxlayıbdır. Bədii əsərlərin mütaliəsində, öyrənilməsində və yayılmasında müəyyən ləngimələrin, əngəllərin və gecikmələrin müşahidə edilməsi isə tamamilə ayrı bir məsələdir.\nDünya ədəbiyyatı: nağıl, yuxu, yoxsa tərcümə?\n20 noyabr 2020, 00:28\nDünya bir zamanlar həqiqi bir dünya idi; buradan getməyin də, burda qalmağın da hansısa mənası vardı. Və dünya öz varlığını dərdli-sərli adamlara borcluydu. Keçmişdə dünya sirr idi. «Dolu gələn boş gedər” – bir yer idi. Firdovsi üçün dünya „əsli olmayan bir nağıl”dır və bu nağılın gerçək üzü o biri dünyada görünəcək. Emile-Aqust Şarter, qısa adıyla Alen Firdovsinin dünyasıyla qəribə bir rabitə yaradırdı O da “Dünya sədəcə bir yuxudur” deyirdi. Stendal! Bizə yuxarıdan aşağı baxan qəhrəmanlar yaradan bu adam daha irəli gedirdi: „Dünya bütünlükdə komediyadır”. İnsanı bitirən bu misallara daha bir film səhnəsini əlavə etmək istəyirəm: Faşizm haqqındakı bir filmdə günahkar belə deyirdi: “Siz haqlısınız, çünki güclüsünüz!”\nAy işığında kəndə gətirilən şəhid\n18 noyabr 2020, 01:02\n17 noyabr 2020, 14:38\nTəxminən 7-8 il əvvəl idi. Saytlardan birinin ofisində bir jurnalist və baş redaktorla söhbət edirdik. Söhbət cinsi təcavüzdən düşəndə, jurnalist, cavan oğlan gülə-gülə bir hadisə danışdı. Onun danışıdığı hadisədə, əmisi kənddə bir qızı zorlamışdı və buna görə ona heç nə etməmişdilər. Hadisədən daha dəhşətlisi, oğlanın bu söhbəti ağzı qulaqlarında, gülə-gülə danışması idi. Oğlan bu hadisəni elə xoşbəxtcəsinə danışırdı ki, biz quruyub qalmışdıq, amma redaktor Qabil Abbasoğlu özündə güc tapıb soruşdu:\nSalovyovun sevgilisini əlindən alan azərbaycanlı\n17 noyabr 2020, 14:00\nHər şey Salovyovun divanın altından tapdığı sancaqdan sonra başladı. Bu gümüşü, balaca sancaq onun içində yuxuya getmiş xatirələri qəfildən oyatdı… və xatirələr dörd bir tərəfdən onun üstünə hücum çəkdilər; biri boğazından yapışıb onu boğmağa başladı, biri qollarını burub sındırmaq istədi, digəri boynundan yapışıb onu yerə yıxmağa çalışdı, biri yumruqla ağzına-ağzına vurdu, bir başqası var gücüylə ayaqlarının arasına təpik ilişdirdi. Elə həmin zərbənin təsirindən Salovyov zingildəyib özünə gəldi. Ayırd eləyə bilmədi ki, neçə dəqiqədir əlində sancaq “çorta” gedib. Sancağı cibinə qoyub dərindən ah çəkdi, işə tələsdi.


Vitse-spiker:"MSK-nın hazırkı formatı Azərbaycanın reallığına uyğundur"\nVitse-spiker:"MSK-nın hazırkı formatı Azərbaycanın reallığına uyğundur"\nSiyasət 19 Mart 2007 11:54 (UTC+04:00)\nAzərbaycan, Bakı /müxbir Trend İ.Əlizadə/Mərkəzi Seçki Komissiyasının (MSK) hazırkı formatı Azərbaycanın reallığına uyğundur. Milli Məclisin sədr müavini, hakim Yeni Azərbaycan Partiyası (YAP) İdarə Heyətinin üzvü Bahar Muradova bildirib ki seçki komissiyalarının paritet əsaslarla formalaşdırılması ilə bağlı irəli sürülən təkliflərin məntiqi yoxdur.\n"Ona görə də, poritetlə bağlı təkliflərin əsası yoxdur. Bu təklifi verənlər ən azı siyasi qüvvələr nisbətinə nəzər yetirməlidirlər. Hansı məntiqlə zəif müxalifət güclü hakimiyyətlə eyni səviyyədə təmsil olunmalıdır?", - deyə Bahar Muradova bildirib.\nOnun fikrincə, iqtidarın güclü, müxalifətin isə zəif olması faktını bütün tərəflər qəbul etməlidirlər: "Müxalifət bilməlidir ki, seçkilərin taleyini seçki komissiyasında oturub bülleten sayanlar yox, seçicilər həll edir. Onlar bu reallığı nəhayət ki, dərk etməlidirlər".\nAzərbaycanın seçki qanunvericiliyinin təkmilləşdirilməsi ilə bağlı rəsmi Bakı ilə Avropa Şurası Venesiya Komissiyası və ATƏT-in Demokratik Təsisatlar və İnsan Hüquqları Bürosu arasında danışıqlar davam etdirilir. Avropa sturukturları seçki komissiyalarının paritet əsaslarla formalaşdırılmasının tələb edirlər. Azərbaycanın seçki qanunvericiliyinin təkmilləşdirilməsi ilə bağlı rəsmi Bakı ilə Avropa Şurası Venesiya Komissiyası və ATƏT-in Demokratik Təsisatlar və İnsan Hüquqları Bürosu arasında danışıqlar davam etdirilir. Avropa sturukturları seçki komissiyalarının paritet əsaslarla formalaşdırılmasının tələb edirlər.


Oturaq həyat tərzi beyində dəyişiklik yaradır - YENİ KƏŞF\n14 Aprel 2018 19:47\n0 Şərh Baxış: 712\nOturaq həyat tərzinin ürək-damar sistemi xəstəlikləri, diabet və vaxtından əvvəl ölümə səbəb olduğu heç kimə sirr deyil. Kaliforniya Universitetinin mütəxəssisləri müəyyən ediblər ki, oturaq həyat tərzi beynin hafizənin formalaşması və təlimdə əsas rol oynayan nahiyəsində dəyişikliklərlə əlaqəlidir. Söhbət medial gicgah payından gedir.\nMilli.Az AZƏRTAC-a istinadən bildirir ki, tədqiqatlarda 45-75 yaş arasında 35 nəfər iştirak edib. Alimlər könüllülərin fiziki fəallıq səviyyəsini qiymətləndiriblər. İştirakçılara ötən həftə gündə neçə saatı oturaq keçirdikləri barədə də sual verilib. Bundan başqa, könüllüləri maqnit-rezonans tomoqrafiyasından keçiriblər.\nTədqiqatçılar aşkar ediblər ki, çox oturan insanlarda medial gicgah payının qabığı daha nazik olub. Yüksək səviyyəli fiziki fəallıq da mənfi nəticələri aradan qaldırmayıb. Alimlər vurğulayırlar ki, aşkar edilmiş əlaqənin səbəb-nəticə prinsipinə aidiyyəti yoxdur. Mütəxəssislər tədqiqatı davam etdirməyi planlaşdırırlar.\n18:39 8 730 Nərmin Şahmarzadənin məhkəməsində dava düşdü - YENİLƏNİB - VİDEO\n10:11 6 152 Müsəlmanlara qarşı böyük hörmətsizlik - Tualet kağızının üstünə "Allah" yazdılar - VİDEO - FOTO\n09:44 5 692 Məşhur futbolçu qəzada həlak oldu: klublar yasdadır - VİDEO - FOTO\n09:39 5 465 Saxta əlilliyə görə verilən pullar həm vəzifəli şəxslərdən, həm də vətəndaşdan tutulacaq\n15:11 5 032 Öləcəyini 3 gün öncə hiss edən əməkdar artistlə bağlı ŞOK FAKTLAR - VİDEO\n22 Yanvar 19:54 4 346 Azyaşlını dəfələrlə zorladı, sonra ata və anasını... - Azərbaycanda İYRƏNC OLAY\n22 Yanvar 12:41 15 726 Fədayə Laçının oxşarı verilişə gəldi, Tacir gözünü çəkmədi - FOTO\n21 Yanvar 13:37 14 649 14 yaşlı qız 21 yaşlı oğlanla çılpaq halda xarabalıq ərazidə tutuldu - FOTO\n21 Yanvar 13:42 14 037 “Coşqun ofisiant, mən satıcı işləyir, Azər Axşam və Rafael klounluq edirdi” - FOTO\n22 Yanvar 18:20 13 950 Əli Abdalov Mehman Hüseynovla barışdı - VİDEO - FOTO\n08:45 80 Kompüteriniz üçün maraqlı FOTOSESSİYA


Əli İnsanov barəsində üç maddə üzrə cinayət işi başlanıb\nƏli İnsanov barəsində üç maddə üzrə cinayət işi başlanıb Siyasət\n24 Avqust 2016 18:18\nƏli İnsanovun vəkili Toğrul Babayev APA-ya bildirib ki, sabiq nazirə Cinayət Məcəlləsinin 234.1-ci (atış məqsədi olmadan qanunsuz olaraq narkotik vasitələri və ya psixotrop maddələri şəxsi istehlak miqdarından artıq miqdarda əldə etmə və ya saxlama), 315.2 (Hakimiyyət nümayəndəsinə xidməti vəzifələrini yerinə yetirərkən həyat və sağlamlıq üçün təhlükəli olmayan zor tətbiq etməklə müqavimət göstərmə, xidməti vəzifələrini yerinə yetirməsi ilə əlaqədar ona və ya onun yaxın qohumlarına qarşı belə zor tətbiq etmə və ya zor tətbiq etmə hədəsi ilə hədələmə, bu maddədə göstərilən şəxslərə qarşı həyat və sağlamlıq üçün təhlükəli olan zor tətbiq etmə) və 317-2.1-ci (Cəzaçəkmə müəssisələrində və ya istintaq təcridxanalarında saxlanılan şəxs tərəfindən qadağan olunmuş əşyaların hazırlanması, saxlanılması, gəzdirilməsi, daşınması və ya istifadəsi, eyni əməllər təkrar törədildikdə) maddələri üzrə yeni ittiham irəli sürülüb.\nVəkil qeyd edib ki, istintaq hərəkətləri aparılıb, dindirmə olub: "Əli İnsanov ifadə verməkdən imtina edib. O, irəli sürülən ittihamların heç birini qəbul etməyib. Biz hazırda Qaradağ Rayon Məhkəməsindəyik. Sabiq nazirin Cəzaçəkmə Müəssisəsindən təcridxanaya etap olunması ilə bağlı qərar qəbul olunmalıdır".\nQeyd edək ki, sabiq səhiyyə naziri Əli İnsanov 2005-ci ilin oktyabr ayında həbs olunub. Əli İnsanov dövlət vəsaitlərinin mənimsənilməsində və dövlət aktivlərinin qanunsuz özəlləşdirilməsinin təşkilində ittiham olunub. 2007-ci ilin aprel ayında əmlakı müsadirə olunmaqla 11 il müddətinə azadlıqdan məhrum olunub. Əli İnsanovun cəza müddətinin başa çatmasına bir neçə ay qalıb.


Milli Kitabxanada Azərbaycan Aşıqlar Birliyinin yeni nəşri olan “Ozan” elm və sənət toplusunun təqdimat mərasimi keçirilmişdir - Xəbərlər: Turizm xəbərləri | Mədəniyyət və Turizm Nazirliyi\nMilli Kitabxanada Azərbaycan Aşıqlar Birliyinin yeni nəşri olan “Ozan” elm və sənət toplusunun təqdimat mərasimi keçirilmişdir\nDekabr ayının 25-də Milli Kitabxanada Azərbaycan Aşıqlar Birliyinin yeni nəşri olan “Ozan” elm və sənət toplusunun təqdimat mərasimi keçirilmişdir.\nTədbiri Milli Kitabxananın direktoru prof. Kərim Tahirov açaraq qonaqları salamlamış, ozan sənətinin tarixiliyindən, bu toplunun aşıq yaradıcılığının elmi inkişafında xüsusi rol oynayacağından danışmışdır.\nSöz Mədəniyyət və Turizm Nazirliyinin şöbə müdiri Fikrət Babayevə verilmişdir. O, kitabın təqdimatının təşkilindəki dəstəyə görə Milli Kitabxananın rəhbərliyinə təşəkkürünü bildirmiş, Azərbaycan Aşıqlar Birliyini toplunun tərtibi və nəşri münasibətilə təbrik etmişdir.\nTədbiri toplunun baş redaktoru Aşıqlar Birliyinin sədri, əməkdar elm xadimi,professor Məhərrəm Qasımlı apararaq ulu öndərin ozan aşıq sənətinin milli mədəniyyətimizin mühüm hissəsi kimi inkişafındakı rolundan, Azərbaycan Respublikasının Prezidenti cənab İlham Əliyevin mənəvi dəyərlərimizin qorunmasındakı fəaliyyətindən bəhs etmiş, Mədəniyyət və Turizm Nazirliyinə aşıq yaradıcılığına həssas yanaşdığına, tədbirlərin keçirilməsinə görə minnətdarlığını bildirmişdir. Azərbaycan Aşıqlar Birliyi tərəfindən elmi-tədqiqat işi səviyyəsində aparılan işlərdən, silsilə şəkildə kitabların nəşrindən, gələcək istiqamətlərindən danışmışdır. O, qeyd etmişdir ki, Aşıqlar Birliyi aşıq yaradıcılığının elmi dəyərləndirilməsini aparan bir təşkilatdır və ən professional şəkildə yazılmış məqalələri əks etdirən bu toplunun nəşri əhəmiyyətlidir.\nProfessor Şirindil Alışanlı toplunun redaksiya heyətinin üzvü kimi Aşıqlar Birliyinin aşıq yaradıcılığının elmi-metodik, tədqiq və təbliğ mərkəzi kimi işindən danışmış, toplunun ildə bir deyil, iki dəfə nəşrinin vacibliyini qeyd etmişdir. O, həmçinin Milli Kitabxananın son illərdəki fəaliyyətini yüksək qiymətləndirmiş və tədbirin təşkilinə görə rəhbərliyə təşəkkürünü bildirmişdir.\nProfessor İsmayıl Məmmədli, Əməkdar artist aşıq Ulduz Quliyeva, professor İradə Köçərli, musiqişünas Kamilə Dadaşzadə, Əməkdar artist aşıq Solmaz Kosayeva, musiqişünas Mübariz Əliyev, Əməkdar mədəniyyət işçisi Musa Nəbioğlu və b. milli ədəbiyyat ruhunu özündə əks etdirən toplunun nəşrinin aşıq sənətinə verilən qiymət olduğunu deyərək bu istiqamətdəki irəliləyişlərdən danışmışlar.\nTədbir bədii hissə ilə davam etmiş, aşıq Gülarə Azaflının rəhbərlik etdiyi “Çeşmə” folklor qrupu, aşıq Altay Məmmədli, Gözəl Kəlbəcərli, Əli Tapdıqoğlu və Əməkdar mədəniyyət işçisi aşıq Samirə Əliyevanın ifasında mahnılar səslənmişdir.\nSonda tədbir iştirakçıları aşıq yaradıcılığından bəhs edən geniş kitab sərgisi ilə tanış oldular.\nŞənbə, 21.04.2018 17:40


İzEdebiyat - Həbib Müntəzir - Haçaneycan?\nPərvanəyə həsrət qalacaq şəm haçaneycan?\nBül-bül də güldən ötrü çəkər qəm haçaneycan?\nEşqin şərabı Məcnunu divanə qoyubdur,\nLeyladan ötrü çöldə gəzər dəm haçaneycan?\nEy dil, Şirini Fərhada yar etmədi xain,\nDağları çapar daima möhkəm haçaneycan?\nBiçarə gəzib seyr edirəm dövrü-cahanı,\nQəm-dərdə tapılmır yenə məlhəm haçaneycan?\nƏğyarın intiqamı qalıb sirli zamana,\nAşiq edəcək naləyi-matəm haçaneycan?\nSu damcıları dəydi daşa daş yumuşaldı,\nQəlbim yumuşalmır tökürəm nəm haçaneycan?\nEy sevgili yar gəl ki, Həbib ağ günə çıxsın,\nHəsrət qalacağdır sənə aləm haçaneycan?\n04 May 2003, Berlin.


ATLARIN COWOY KOSTYUMUNA BAXIŞ: ONUN TƏSVIRI VƏ FOTOŞƏKILI - ATLAR - 2019\nNadir görülən master xitlərdən biri də kauranın rəngidir. Belə saçlı heyvanlar yabanı tipə yaxındır və yalnız aborigen cinsləri arasındadır. Kaura atına bənzəyir və nə rəngdirsə, bu məqalədə olan fotoşəkilə baxın.\nHər bir rəngin xüsusiyyətləri haqqında danışmaqdan əvvəl, ümumiyyətlə dedilər ki, bütün atlar arasında əsas və əlavə kostyumları fərqləndirirlər. Əsas növ dörddür: qara, bay, qırmızı, boz. Atların bütün digər rəngləri törəmə sayılır. Lakin "yabanı" və ya "zonal" adlandırılan ayrı bir növü var. Onlar yabanı atlara, habelə yerli yerli cinslərin nümayəndələrinə xasdır.\nBütün "zonal" rənglərin öz aralarında bir çox ümumi xüsusiyyətləri olduğundan, adətən ümumi adı altında birləşirlər - Savrasaya. Ancaq bunların hamısı bir-birindən fərqlənir, buna görə əsas rəngin ön adı ilə adlanır. Məsələn, bu kostyumların arasında əzələ, kauru və savras var. Bunlara rəbb-savralar, qırmızı-savralar və bay-savralar deyilir.\nMaraqlıdır Genetik alimlərə görə əsas kostyumları, əksinə deyil, savraslardan gəlir.\nVəhşi atların ümumi xüsusiyyətləri\nDediğimiz kimi, rəngin bütün üç növü ümumi xüsusiyyətlərə malikdir. Beləliklə, bu rəngli atlarda bədənin əsas hissəsi əsas tona malikdir. Ancaq mane, quyruq və alt qisimlər qaranlıq saçlara boyanır. Bu vəziyyətdə, bədən boyu hörümçəkli saçlar və iplər mövcud ola bilər. Ağciyər ərazisində, qarın, göz ətrafında, arka və kasıkda maarifləndirmə varlığı.\nBütün genlər haqqında\nKobud rəngi, habelə bu cür vahid və əzələlərə yaxın olanlar, Dunun xüsusi bir geninə səbəb olur. Bu genə ata-babalarından müasir atlara ötürülən kimi, yabanı rəngli genom da deyilir. Ancaq bütün heyvanlar belə bir rəngə sahib deyil, yalnız vahid genotipə yaxın olanlar ola bilməz. Bu gün, məsələn, Przhevalsky atları belə şəkildə olduğu kimi. Həmçinin, "kaurest" müasir cinslər arasında, məsələn, bəzi daşıyıcılarda və yerli atlarda ortaya çıxır.\nBir çox insanlar savraları uyğun və atların qırmızı-Savra rənglərini qarışdırırlar. Bəli, əzələlərdən fərqli olaraq, fərqliliklər fərqli deyil. Tanınmanın əsas sirri əsas tonun doyurulmasıdır. Parlaq sarımtıl bir kölgə olduğu yerdə, kauraya kostyumu olaraq adlandırılır. Yağın solğun kölgəsi çox sayda qaranlıq qıvrım və saçın içərisində və quyruqda təmiz incəliyi göstərir.\nKaura kostyumları yalnız Dun geninin qırmızı rəngdən məsul olan ana gen ilə birləşdiyi zaman mümkündür. Bu səbəblə bu cür yarışçıların yün qırmızı bir əsas kölgəsi vardır və qırmızılı-savralar deyilir. Zərif saçlar yalnız qarın altında, göbək altında, həmçinin üz və ətrafındakı gözlərdə görünür. Eyni zamanda, quyruq, mane və ayaqları qırmızı-qırmızıya çatan daha qaranlıq bir rəngdə saxlanılır. Modifikator gen aktiv olduqda, bu cismin bu hissələri parlaq ola bilər.\nKaury atları sözdə "vahşi" izləri var. Bu, sırt boyunca qara zolaqlı, ayaqları üzərində zərif, eləcə də eşşəklərdə olan eninə şəffaf (eşşəklərdə olduğu kimi). Bundan əlavə, müxtəlif cinslərdə, bu kostyum geniş müxtəlif əsas rəng imkan verir. Məsələn, Przhevalskinin cəsədinin atları, şəkildə olduğu kimi, zəngin qırmızı rəngli rənglərlə boyanmışdır. Norveç fiyordları üçün xarakterik yüngül qum kölgəsi.\nBirinci baxışda bu cür mastering hər zaman həmin tona malik olmasına baxmayaraq, bu çox deyil. Qırmızı sarasa heyvanları arasında müxtəlif rənglər də fərqlənir. Məsələn, qaranquş-qəhvəyi atın "zonal" rəngli bütün digər xüsusiyyətləri ilə əsasən qaranlıq zəncəfil rənginə malikdir. Qeyri-adi qırmızı saucer qaranlıq mane, quyruq və ayaqları olan saçın açıq qırmızı əsas kölgəsidir. İşıq kölgəsi bülbülün səbirlilik əlamətlərinin qalan hissəsi ilə birlikdə çox yaxındır.\nKaurai kostyumları, artıq anladığınız kimi, at rənglərinin çox nadir bir növüdür. Bir neçə cins var. Bir qayda olaraq, bunlar daxili atlarla vəhşi keçid əsasında formalaşmış yerli atlardır. Məsələn, ölkəmizdə Altay, Qazaxıstan, Yaqut və bir sıra digər cinslər arasında qeyri-adi bir rəng tapılıb. Bəzən bu təravətlilik Sovet yüklü yük maşınlarında özünü göstərir.\nDigər ölkələrə gəldikdə isə, Avropada İslandiya ponies, connemara və Norveç fiyord cinslərinin nümayəndəsi qırmızı rəngə malikdir. Amerikada bu rəng Mustangs, Quarterhos, Appaloosa və Criollo içərisindədir. Bu atların şəkilləri, aşağıya baxın.\nMarqarın arxasındakı kəmər Otlar Przhevalsky otlaqda Gözəl sarışın qarışıq\nVideonu izləyin: Mannu kumar (Dekabr 2019).


İsveçrə Konfederasiyası Kantonlar Şurasının Prezidenti Holcim Azərbaycan sement zavodunu ziyarət etdi ABC.AZ\n11 oktyabr, Fineko/abc.az. 11 oktyabr 2019-cu il tarixində İsveçrə Konfederasiyası Kantonlar Şurasının Prezidenti Jan-Rene Furniye Azərbaycana rəsmi səfəri çərçivəsində Holcim Azərbaycan şirkətinin Qaradağ Sement zavodunu ziyarət etmişdir. Rəsmi səfəri çərçivəsində Cənab Furniye Azərbaycanda fəaliyyət göstərən İsveçrə şirkələrinin nümayəndələri ilə görüşmək istədi. Azərbaycanın iqtisadi inkişafında və infrastruktur layihələrində Holcim kimi İsveçrə şirkətləri fəal iştirak edir. Bu şəkildə onlar Azərbaycan və İsveçrə arasında dinamik və yüksək səviyyəli iqtisadi əlaqələrə töhfə verirlər.


Dərc edilib: 17-02-2019\nAraşdırmaçı jurnalist Cavanşir Həsənli bu növbəti yazısını "Azərbaycan Dəmir Yolları" SSC-nin sabiq sədri Arif Əsgərov, oğlanları Elnar və Ürfan Əsgərovların xaricdəki biznesinə həsr edib.\nQaynarinfo xəbər verir ki, həmin yazını təqdim edir:\n"Slovakiyanın qərbindəki Bratislava şəhəri Azərbaycanın baş dəmiryolçuları üçün xüsusilə cəlbedicidir. Azərbaycanın dəmiryollarında itmiş nə axtarsanız Bratislavada tapa bilərsiniz.\nMəsələn, burda Azərbaycan Dəmir Yollarının keçmiş rəhbəri, sabiq nazir müavini Arif Əsgərovun çırpışdırdıqlarının izlərinə rast gəlmək, oğlanları Elnar və Ürfan Əsgərovların sorağını eşitmək mümkündür.\nArif Əsgərovun "gül balaları" bu ölkəyə hələ 2007-ci ildən ayaq açıblar. Bratislava ərazi ədliyyəsinin reyestr məlumatlarına görə, 2007 -ci iyulun 13-də Bakı şəhəri Cəfər Xəndan küçəsi 10 ünvanında qeydiyyatda olan Ürfan Əsgərov Bratislava sakini Elçin Qasımov və Bakı şəhəri, Mirqasımov 2 ünvanında qeydiyyatda olan Elvin Süleymanovla birlikdə ELUREL TRANS S.R.O. şirkətini qeydiyyatdan keçirirlər. Həmin vaxtlar Arif Əsgərov Azərbaycan Dövlət Dəmir Yolunun rəisi idi.\nŞirkətin nizamnamə kapitalı Slovakiyanın o zamankı pulu ilə 200 min kron (6639 avro) təşkil edib.\nQeydiyyat nömrəsi: 36804576.\nQeydiyyat ünvanı: Pezinská 185, 902 01 Vinosady.\nNizamnaməyə görə şirkət logistika, topdan və pərakəndə ticarətlə məşğul olur.\nElçin Qasımov Azərbaycanın Bratislavadakı fəxri konsulu, əslində yüksək çinli məmurlara şirkətlər açmaqda, onları idarə etməkdə yardım edən Cəlal Qasımovun oğludur. Cəlal Qasımov özü 1974-80-ci illərdə Bratislavada Texniki İniversitetdə oxuyub, slovak dilini mükəmməl bilir. Onun tövsiyyələri və dəstəyi əsasında məmurlar Azərbaycandan bu ölkəyə xeyli vəsait çıxarıblar. ELUREL TRANS S.R.O. şirkətini uzun müddət Cəlal Qasımov özü və xanımı Marina Qasımova idarə edib.\nArif Əsgərovun oğlunun digər şərikinin isə uzun illərdən bəri Azərbaycan Dövlət Dəmiryolunda müavin işləyən Əlirza Süleymanovun oğlu olduğu güman olunur.\nArif Əsgərov 2009-cu il mayın 16-da digər oğlu , 1985-ci il təvəllüdlü, Bakı şəhəri Cəfər Xəndan 10 ünvanında qeydiyyatda olan Elnar Əsgərovu şirkətə ortaq gətirir. 2017-ci ili əvvəlində Nəqliyyat Nazirliyi ləğv edildikdən sonra, nazir müavini postunu itifən Arif Əsgərovun oğulları ELUREL TRANS S.R.O. şirkətini həmin ilin noyabrın 16-da tərk edirlər, əvvəlcə Cəlal və Marina Qasımovların adına keçirilən şirkətin 2018-ci ilin aprelin 4-dən faktiki olaraq yeni sahibi ortaya çıxır. O, Azərbaycan Dəmiryolları Qapalı Səhmdar Cəmiyyətinin rəhbərliyində təmsil olunur.\nBu həmin Elnar Əsgərovdur ki, 2008-ci ilin əvvəllərində təhsil aldığı İngiltərənin York universitetində saxtakarlağına görə ifşa olunmuşdu və bütün İngiltərə mətbuatı bu biabırçılığı müzakirə etmişdi. O zaman Arif Əsgərovun oğlu özündən 11 yaş böyük olan Joram Drean adlı bank işçisini 20 min funt sterlinq müqabilində öz əvəzinə imtahana keçirmişdi, amma bu saxtakarlıq baş tutmamışdı.\nMaraqlı olan daha bir fakt ondan ibarətdir ki, keçmiş baş dəmiryolçunun İngiltərəyə "oxumaq dalınca gedən" oğlu hələ 20 yaşında bu ölkədə şirkət sahibi olub. Belə ki, Elnar Əsgərovun adına 2005-ci ilin 13 aprelində Londonda TYROLESE (579) LIMITED şirkəti (şəhadətnamə nömrəsi: 05423339) qeydiyyatdan keçirilib. Daha sonra ASTARA TRANSIT TERMINAL LIMITED adlanan şirkəti faktiki olaraq Türkiyə vətəndaşı Cavad Kamil və İngiltərə vətəndaşı David John Lofton idarə ediblər.\nArif Əsgərov 1 fevral 2011-ci il tarixinə qədər bu şirkət vasitəsilə Azərbaycan üzərindən yükdaşımalardan böyük pullar əldə edib.\nŞirkətin ünvanı 12 Fetter Ln, London, Birləşmiş Krallıq göstərilir.\nArif Əsgərovun daha bir oğlu Azər Əsgərov da atası nazir müavini olanda Londonda şirkət açıb. Kembric Universitetində beynəlxaq əlaqələr üzrə magistr təhsili alan Azər Əsgərov AZTECSA LIMITED şirkətini qeydiyyatdan keçirib (şəhadətnamə nömrəsi: 10147924). Bu şirkət də Arif Əsgərovun vəzifəsinə xitam verildikdən az sonra, 2017-ci il sentyabrın 26-da ləğv edilir.


Fuad Axundov - Şəki Ensiklopediyası\nAydinsalis (Müzakirə | töhfələr) tərəfindən edilmiş 10:22, 2 yanvar 2022 tarixli dəyişiklik\nAxundov Fuad Mirəli oğlu\nAxundov Fuad Mirəli oğlu — H. Zərdabi adına Təbiət-Tarix Muzeyinin direktoru, biologiya elmləri namizədi..\nF.M.Axundovun paleontologiya elminə olan marağı və təşkilatçılıq bacarığı onu laborantdan muzey müdiri (1970-1999) vəzifəsinə kimi yüksəltdi. Fuad müəllimin elmi fəaliyyətinin əsas istiqaməti kürəkayaqlıların tədqiqinə yönəldilmişdir. Bu mövzuda da elmi əsərlərin nəşrinə nail olmuşdur. O, 1967-ci ildə suitilərin yeni yarımfəslinin nümayəndələri mövzusunda namizədlik dissertasiyasını müvəffəqiyyətlə müdafiə etmişdi. Təsvir olunan yeni taksonomik ranq dünya onurğalılar faunasına həsr olunan fundamental kataloqda öz əksini tapmışdır. O, kürəkayaqlıların əmələ gəlməsi, filogeniyası, yayılması, müxtəlif geoloji mərhələlərdə komplekslərinin dəyişilməsi, stratiqrafik korrelyasiyada istifadə olunması və s. məsələləri tədqiq etmişdir. F.M.Axundov 20-dən artıq elmi məqalə, elmi-tədqiqat hesabatının müəllifidir.\nFuad Axundov muzey sahəsini yaxşı bilən yüksək ixtisaslı mütəxəssisdir. Muzeyi yeni eksponatlarla zənginləşdirmək, ekspozisiyaları sistemləşdirmək və dünya muzeylərinin tələblərinə uyğun səviyyəyə qaldırmaqda səmərəli fəaliyyət göstərmişdir. O, çox prinsipial, özünə və ətrafdakılara qarşı tələbkar rəhbər, alim və ziyalı idi. Fuad Mirəli oğlu Axundov 1999-cu il aprel ayının 10-da vəfat etmişdir..\nMənbə — "https://shaki.info/wiki/index.php?title=Fuad_Axundov&oldid=33378"\nBu səhifə sonuncu dəfə 2 yanvar 2022 tarixində, saat 10:22 radələrində redaktə edilib.\nBu səhifəyə 1.006 dəfə baxılıb (baxış sayı 100-ü keçdikdə gündə bir dəfə yenilənir).


Portal:Ərəb dili - Vikilüğət\nƏrəb dili العربية\nƏrəblər – Afrika və Asiya qitələrində kompakt şəkildə yaşayan , dünyanın ən böyük xalqlarından biri. Səudiyyə Ərəbistanında , Suriyada , İordaniyada , İraqda , Yəməndə , Omanda , Misirdə , Sudanda, Əlcəzairdə , Liviyada , Tunisdə və s. əhalinin əksəriyyətini təşkil edirlər . Dünyada sayları təxminən 311.648 milyon nəfərdir. Hazırda dünyada 21 müstəqil ərəb dövləti var.\nƏrəblər, ana dilləri Ərəbcə olan, başlıca Ərəb Yarımadası və quzey Afrikada yerləşmiş olan sami xalqdır. Ağdənizinin cənubunda Afrikada Böyük Səhra və Sudana, şərqində İraqa və Ərəb Yarımadasına qədər uzanan bir coğrafiyada yaşayırlar. Əhalisinin böyük qismi Ərəblərdən ibarət olan və Ərəbcə danışılan ölkələr Ərəb ölkələri olaraq adlanırlar. Bu ölkələrdə, Ərəbcənin xaricində Şimal Afrikada Bərbərcə, İraqda Kürdcə və Türkmən , Cənub Ərəbistanda isə müxtəlif yerli dillər danışılır.\nƏrəb dili Sami dillərinin Cənub qrupunun Şimal bölməsinə daxildir. Qohum dillərdən uzun ömrü, geniş yayılması, fonetik-qramatik və leksik xüsusiyyətlərini bu günədək qoruyub saxlaması ilə fərqlənir. BMT-nin 6 rəsmi və işlək dilindən biridir. Zəngin samit sisteminə malikdir (velar, farinqal, larinqal samitlər). Sadə sait sistemi mövcuddur. Söz sırası adəti üzrə belədir: XMT (xəbər-mübtəda-tamamlıq). Müasir ərəb ədəbi dili əhalisi birlikdə iki yüz milyona çatan ərəb ölkələrində dövlət dili kimi qəbul edilmişdir. Ədəbi dil ilə yanaşı, əhalinin danışdığı məhəlli (ölkələr üzrə) dialekt və şivələr də mövcuddur. Bunlar bir-birlərindən və habelə ədəbi dildən ciddi şəkildə fərqləndiyi üçün müxtəlif ölkə ərəblərinin bir-birini anlamaması, müvafiq hazırlığı olmayan ərəblərin isə çox zaman ədəbi dili başa düşməməsi adi hal hesab edilir.\nƏrəb dili eyni zamanda Quran dilidir. Ərəb dili İslam dini ilə sıx bağlıdır.\n(Zoologiya, heyvanlar, məməlilər) Pişiklər fəsiləsinin panter cinsinə aid heyvan növü.\nərəbcə:أَسَد (ar) - azərbaycanca:şir (ar) və ya aslan\nFayl:Burj Khalifa (7378823998).jpg\n"Burc Xəlifə" (digər adı "Bürc Dubay") — dünyanın ən hündür binası.\nƏrəb dilindəki sözlər\nCoğrafiya (Ərəb dili)\nZoologiya (Ərəb dili)\nBotanika (Ərəb dili)\nAnatomiya (Ərəb dili)\nRiyaziyyat (Ərəb dili) adlı kateqoriya tapılmadı.\nFizika (Ərəb dili) adlı kateqoriya tapılmadı.\nKimya (Ərəb dili) adlı kateqoriya tapılmadı.\nİnformatika (Ərəb dili) adlı kateqoriya tapılmadı.\nAstronomiya (Ərəb dili) adlı kateqoriya tapılmadı.\nGeologiya (Ərəb dili) adlı kateqoriya tapılmadı.\nMeteorologiya (Ərəb dili) adlı kateqoriya tapılmadı.\nEtnologiya (Ərəb dili) adlı kateqoriya tapılmadı.\nİqtisadiyyat (Ərəb dili) adlı kateqoriya tapılmadı.\nHüquq (Ərəb dili) adlı kateqoriya tapılmadı.\nTarix (Ərəb dili) adlı kateqoriya tapılmadı.\nHərb (Alman dili)\nFəlsəfə (Ərəb dili) adlı kateqoriya tapılmadı.\nDilçilik (Ərəb dili) adlı kateqoriya tapılmadı.\nDin (Ərəb dili)\nTibb (Ərəb dili) adlı kateqoriya tapılmadı.\nMemarlıq (Ərəb dili) adlı kateqoriya tapılmadı.\nMusiqi (Ərəb dili) adlı kateqoriya tapılmadı.\nRəssamlıq (Ərəb dili) adlı kateqoriya tapılmadı.\nİdman (Ərəb dili) adlı kateqoriya tapılmadı.\nMəişət (Ərəb dili) adlı kateqoriya tapılmadı.\nMənbə — "https://az.wiktionary.org/w/index.php?title=Portal:Ərəb_dili&oldid=159144"\nİsim (Ərəb dili)\nHeyvanlar (Ərəb dili)\nMəməlilər (Ərəb dili)\nBu səhifə sonuncu dəfə 11 aprel 2015 20:47 tarixində redaktə edilib.


Avam içib arvadını döyür, alim içib xalqı söyür… – Turkustan.info\n05 Avqust 2020 11:28\n– Müəllim, bağışlayın, dünən sizin əleyhinizə status yazmışdım…\n– Gərək siz də məni bağışlayasınız, yazdıqlarınızı oxumamışam…\n– Əlbəttə, oxumağınız mümkün deyil. Çünki mən o statusu yazanda çox gec idi. Səhər oyanan kimi yazdıqlarımı pozdum.\n– Niyə pozdun? Hər kəsin öz fikrini sərbəst bildirmək hüququ var. Mən hər gün bir naziri tənqid edirəm. Sən də məni tənqid elə. Sağlam tənqid dost üçündür.\nAraya sükut çökdü. Utancaq baxışlarını yerə dikib, belə dedi: “Yox, ay müəllim. Silməyim məsləhətiydi. Bir az artıq-əskik sözlər yazmışdım. Bunu nə sizə yaraşdırıram, nə də özümə…”\nBu cür adamlarla tez-tez qarşılaşdığım üçün əhvalım zərrə qədər də dəyişmədi. Söhbətə əvvəlki təmkinlə davam etdim: “Ay qardaş, mənə layiq bilmədiyin sözləri niyə yazırsan? Kim səni buna məcbur edir? Yox, yazmısansa, arxasında dur, haqlı olduğunu sübut elə”.\nYenə utancaq baxışlarını yerə dikdi: “Müəllim, içkiliydim. Adam içkili olanda hərəkətlərinə nəzarət edə bilmir. Yazdıqlarımı ayıq başla oxuyanda başa düşdüm ki, səhv eləmişəm. Bir də ki, tək mən deyiləm, ha! Hamı axşam yazır, səhər pozur…”\nBir dostum deyir ki, axşam 10-dan sonra sosial şəbəkələrdən spirt qoxusu gəlir. Mən də bu qənaəti bölüşürəm. Toydan, ya da restorandan çıxan bəzi adamlar evə çatan kimi klaviaturaya “qənim kəsilirlər”. İki yüz qram araq çoxlarını “qəhrəmana” çevirir. “Klaviatura qəhrəmanları”nın hədəfi çox vaxt zavallı xalq, sadə insanlar olur; içkinin təsiri ilə başlayırlar xalqı söyməyə, onu qorxaqlıqda, mütilikdə suçlamağa. Maraqlısı isə budur ki, axşam oxuduğum statusların, şərhlərin çoxunu sabah yerində tapa bilmirəm. Arağın hesabına “qəhrəman” olanlar ayılan kimi yazdıqlarını pozurlar. Heç kim inciməsin, alimlərin, şair və yazıçıların, jurnalistlərin arasında belə tiplər daha çoxdur. Evdə arvadına sözü keçməyən, uşaqlarına öyüd verə bilməyən bəzi adamlar sosial şəbəkələrdə xalqa öyüd verirlər…\nAzərbaycanda boşanmaların sayı ilbəil artır. Əsas səbəblərdən biri bəzi kişilərin içki düşkünü olmasıdır. Arağın dağıtdığı ailələrin qurbanları ilə demək olar ki, hər gün qarşılaşıram. Space TV-də, ARB-də qatıldığım sosial verilişlərə kömək üçün müraciət edən beş qadından dördü boşanmağının səbəbini belə izah edir: “Ərim hər gün içib məni döyürdü”.\nAcınacaqlı vəziyyət yaranıb: avam içib arvadını döyür, alim içib xalqı söyür… (moderator.az)


Masazırda yeni su şəbəkəsi qurulur » Newscenter.az\nMasazırda yeni su şəbəkəsi qurulur\n10 in 2019, 17:36\nNewscenter.az.10.06.2019. “Azərsu” Açıq Səhmdar Cəmiyyəti Bakı şəhəri və ətraf qəsəbələrdə əhalinin içməli su təchizatı və kanalizasiya xidmətlərindən istifadəsinin yaxşılaşdırılması məqsədilə layihələrin icrasını davam etdirir. Səhmdar Cəmiyyətin Tədbirlər Planına uyğun olaraq Abşeron rayonunun Masazır qəsəbəsində yenilayihənin icrasına başlanılıb.\nNewscenter.az xəbər verir ki, layihə çərçivəsində Masazır qəsəbəsinin Sarı Aşıq küçəsində və ətraf ərazilərdə mərkəzləşdirilmiş içməli su şəbəkəsi yaradılır. Bu ərazilərin böyük hissəsində mərkəzləşdirilmiş içməli su təchizatı sistemləri mövcud olmayıb. Su təchizatı əhali tərəfindən primitiv qaydada yaradılmış və istismar tələblərinə cavab verməyən şəbəkə hesabına aparılıb. Su xətləri istismara yarasız vəziyyətdə olduğundan tez-tez qəzalar baş verirdi. Xüsusilə yay aylarında yüksək ərazilərdə yerləşən evləri su ilə təmin etmək üçün suyun təzyiqini artırmaq mümkün olmurdu. Bütün bunlar nəzərə alınaraq ərazidə mərkəzləşdirilmiş su təchizatı sistemlərinin yaradıması layihəsinin icrasına başlanılıb.\nKülli miqdarda xarici valyutanın ölkədən çıxarılmasının qarşısı alınıb 30 apr 2019, 15:32\nBinəqədidə yaşayış binasında yanğın, sakinlər təxliyə edildi 01 okt 2018, 09:00


SODA + LİMON - BU QARIŞIQ,. HƏR İL MİNLƏRLƏ İNSAN HƏYATINI XİLAS EDİR. » Saqlamheyat.az: saglamlq ve onunla bagli her sey haqqinda melumat sayti.\nSaqlamheyat.az » Sağlam ailə » SODA + LİMON - BU QARIŞIQ,. HƏR İL MİNLƏRLƏ İNSAN HƏYATINI XİLAS EDİR.\nSODA + LİMON - BU QARIŞIQ,. HƏR İL MİNLƏRLƏ İNSAN HƏYATINI XİLAS EDİR.\nMuəllif: narmin 1-05-2017, 22:53 Baxılıb: 5 101\nEHTİYATLI OLUN! TƏDQİQATLAR SÜBUT ETDİ: XOT-DOQ, DÖNƏR, VETÇİNA XƏRÇƏNG XƏSTƏLİYİNƏ YOL AÇIR!


Oxunma sayı: 182021 Noyabr, 2017 09:00\nANV.AZ 1news.az-a istinadən xəbər verir ki, məktubunda o, Miss Lafarella müsabiqənin iştirakçısı Günel Mirzəyevanın ölümündə əlaqədar olması ilə bağlı ona qarşı aparılan çirkin kampaniyaya öz tutarlı cavabını qeyd edib.\nFaciənin ilk günü sahildə olan söhbətlərə gizli-gizli qulaq asan və oğrun baxan yad insanları gördük.\nDaha sonra həmin insanlar Günelin valideynlərilə yaşadığı evin qarşısında da peyda oldular. Dəfn zamanı isə qəbristanlıqda şəkillərimi çəkməyə cəhd etdilər. Başa düşdüm ki, bu, 5 ildir mənə və anama – Milli Məclisin deputatı Elmira Axundovaya qarşı mətbuat, xüsusilə də internet-saytlarda sifarişli məqalələri təşkil edən düşmənimin işidir.\nAçığı bu, məni şoka saldı. Bədbəxt qızın ölümündən istifadə edən, bundan şou yaratmaq istəyən hadisələrin arxasında dayanan adam necə insandır?! Reket jurnalisti cəzalandırmaq qərarına gəldim və Mütəşəkkil Cinayətkarlıqla Mübarizə İdarəsinə müraciət etdim. Mərhumun ləyaqətini alçaldacaq məqalənin dərc olunmayacağı qarşılığında əvvəlcədən hazırlanmış və qeydə alınmış pullar həmin jurnalistə verildi. Yeri gəlmişkən, bu jurnalist Azərbaycan saytlarından birinin rəhbəridir. Həmin şəxs yerindəcə saxlanıldı. Araşdırma artıq sona çatdı və tez bir zamanda o, məhkəmə qarşısında dayanacaq. Hazırda isə həmin jurnalistə yaxın mətbuat onu vicdanlı adam kimi qələmə verərək qurban kimi təqdim etməyə çalışır. Jurnalistin özü isə yaxın zamanlarda verdiyi müsahibələrin birində heç vaxt qanunu pozmadığını söyləyib (?!)\nFövqəladə Hallar Nazirliyinin cavablarına gəldikdə isə, bütün bunlar həqiqətən də saxtalaşdırılıb.\nVəkillərimizin sorğusundan sonra Nazirliyin rəsmi cavabını aldıq: "17 oktyabr 2017-ci il tarixdə "Criminal.az” saytının baş redaktoru Anar Şahin oğlu Məmmədov tərəfindən Günel Rəşid qızı Mirzəyevanın ölümü ilə bağlı bədbəxt hadisə barədə informasiya sorğusu verilmişdir (əlavə olunur).\nCavab nazirliyin Sənədlərlə və Vətəndaşların Müraciəti ilə İş İdarəsinin rəisi Mehriban Səadətxan tərəfindən imzalanıb. Beləliklə də fərziyyələrimiz tamamilə öz təsdiqini tapdı... Mənə gəldikdə isə, adi insanam, məndən hansısa bədheybət və ya avara düzəltmək lazım deyil. Gənc yaşlarımdan bizneslə məşğulam, zəhmətkeş insan kimi səhərdən-axşamadək çalışıram. 31 yaşım olduğuna baxmayaraq, artıq həyatda nələrəsə nail ola bilmişəm. Bu gün müxtəlif illərdə 100-ə qədər insanın çalışdığı kollektivə rəhbərlik edirəm. Vicdanla işləyərək, vaxtı-vaxtında vergi də ödəyirəm.\nCriminal.az saytının saxtakaqlığı ilə bağlı hüquq-mühafizə orqanlarına müraciət etdik. Fürsətdən istifadə edərək Baş Prokurorluğun kriminal.az saytı tərəfindən FHN-in cavablarının saxtalaşdırılması faktını araşdırmasını və günahkarların məsuliyyətə cəlb olunmasını bir daha xahiş edirəm. Həmçinin mənə və mərhum Günel Mirzəyevaya qarşı çirkin kampaniyaya son qoyulması üçün Azərbaycan mətbuatına da müraciət edirəm”. Məktuba FHN-in rəsmi cavabı, eləcə də Günel Mirzəyevanın ölümü ilə bağlı Sabunçu rayon Prokurorluğunun cavabı da əlavə olunub.


Ağstafaya niyə icra başçısı təyin olunmur? – Səbəb » www.Yenilik.Az\nwww.Yenilik.Az » Cəmiyyət » Ağstafaya niyə icra başçısı təyin olunmur? – Səbəb\nAğstafaya niyə icra başçısı təyin olunmur? – Səbəb\n2020-03-06 , 14:14\nAğstafa və Neftçala rayon icra hakimiyyəti başçılarının DTX tərəfindən həbsi ölkədə böyük ajiotaj doğurdu. Həbs ediləcək məmurların siyahısının daha geniş olduğuna dair versiyalar ortaya çıxdı. İcra başçılarıyla paralel olaraq, daha bir neçə yüksək rütbəli məmurun azadlığını itirəcəyilə bağlı ciddi iddialar var. Ölkə başçısının son vaxtlar ard-arda verdiyi bəyanatlar bu iddialara yaşamaq hüququ qazandırıb.\nYenisabah.az saytı bu məsələni araşdıranda maraqlı məqamlar ortaya çıxıb. Məlum olub ki, Ağstafanın sabiq icra başçısı Nizaməddin Quliyevin həbsindən iki ay yarım vaxt keçsə də, onunla bağlı aparılan istintaq hərəkətləri hələ yekunlaşmayıb. Məlumatlı şəxs deyib ki, hazırda rayonun digər rəhbər şəxslərinin Nizaməddin Quliyevlə əlbir olub-olmadığı araşdırılır. “Neftçalada təkcə icra başçısı İsmayıl Vəliyevi deyil, o cümlədən, onun müavinlərini, rayonun digər rəhbər şəxslərini də həbs etdilər. Ağstafada isə əməliyyat icra başçısı Nizaməddin Quliyevin və onun birinci müavini Ramiz Tatarovun həbsiylə başa çatdı. Hansı ki, rayonun digər rəhbər şəxslərinin də müxtəlif xarakterli cinayət əməlləri törətdiyi istisna olunmur. Hüquq-mühafizə orqanlarında hesab edirlər ki, yeni icra başçısının gəlişi istintaqın gedişinə mane ola bilər. Bütün şübhəli məqamlara aydınlıq gətiriləndən sonra Ağstafanın icra başçısı postuna təyinat olacaq”, - deyə məlumatlı şəxs bildirib.


Şagirdlərimiz olimpiadalarda medallar qazanıb\nFransanın paytaxtı Paris şəhərində məktəblilərin 51-ci beynəlxalq kimya olimpiadası (IChO) keçirilib.\nTəhsil Nazirliyindən Lent.az -a bildirilib ki, bilik yarışında Azərbaycanı təmsil edən şagirdlər yüksək uğura imza atıblar.\nTəhsil Nazirliyinin tabeliyindəki Kimya-biologiya təmayüllü respublika liseyinin XI sinif şagirdi Əli Əliyevgümüş, Fizika, riyaziyyat və informatika təmayüllü liseyin XI sinif şagirdi Fərid Əliyev bürünc medal qazanıb.\nQeyd edək ki, azərbaycanlı məktəbliləriyul ayı ərzində keçirilən beynəlxalq olimpiadalarda nailiyyətlər əldə edərək yarışmanın müxtəlif dərəcəli medallarına layiq görülüblər.\nİyulun 7-14-də İsrailin Təl-Əviv şəhərində 50-ci Beynəlxalq Fizika Olimpiadası keçirilib. 80 ölkədən təxminən 400 şagirdin iştirak etdiyi yarışda Cəlilabad şəhəri Nizami Gəncəvi adına 1 nömrəli məktəb-liseyin XI sinif şagirdi Merac Məmmədov olimpiadanın bürünc medalına layiq görülüb.\nİyulun 11-22-də Böyük Britaniyanın Bath şəhərində keçirilən 60-cı Beynəlxalq Riyaziyyat Olimpiadasında da (İMO2019) Azərbaycan məktəbliləri nailiyyət əldə ediblər. 110 ölkədən 621 şagirdin iştirak etdiyi bu olimpiadada Təhsil Nazirliyinin tabeliyindəki Fizika, riyaziyyat və informatika təmayüllü liseyin 11-ci sinif şagirdi Ramil Cəbiyev, həmin liseyin 10-cu sinif şagirdi Murad Ağazadə, Xəzər Universitetinin nəzdindəki “Dünya” məktəbinin 11-ci sinif şagirdi Anar Rzayev 3 bürünc medal qazanıb.\nTürkiyə Dəyanət Vəqfi Bakı Türk Liseyinin XI sinif şagirdi Ramil Xammədov iyulun 14-21-də Macarıstanın Szeged şəhərində keçirilən məktəblilərin 30-cu Beynəlxalq Biologiya Olimpiadasında bürünc medal əldə edib.


Jurnalist Məhəmmədəli Qəriblinin maşınını “Azpetrol” da əzdilər (Fotolar) – Azinforum.az İnformasiya Portalı\nAna səhifə / Cəmiyyət / Jurnalist Məhəmmədəli Qəriblinin maşınını “Azpetrol” da əzdilər (Fotolar)\nJurnalist Məhəmmədəli Qəriblinin maşınını “Azpetrol” da əzdilər (Fotolar)\nBir sıra aparıcı KİV-lərdə jurnalist Məhəmmədəli Qəriblinin avtomobilini yanacaqdoldurma məntəqəsində “Azpetrol”a məxsus yük maşınının əzməsi haqda məlumat yayılıb. Məhəmmədəli Qəribli hadisənin necə baş verməsilə bağı öz Feysbuq profilində status paylaşıb. Azinforum.az həmin statusu olduğu kimi təqdim edir:\n“Bu gün həmkarım Vidadi Ordahallı ilə rastlaşdığımız hədisə bir daha şirkətlər tərəfindən maşınları nə qədər naşı sürücülərə etibar edildiyini ortaya qoymuş oldu. İşdən çıxanda hər gün “Qələbə” meydanının yanından keçib yaşadığım Gənclik istiqamətinə gedirəm. Düz meydanın yanında “Azpetrol”a məxsus yanacaqdoldurma məntəqəsi var. Rahat olduğu üçün, tez-tez ordan benzin doldururam. Bu gün də, növbədə dayanıb benzim doldurmaq istəyirdim. Bir də gördüm ki, maşınımı sürüyürlər. Təlimata uyğun olaraq,” Azpetrol”a məxsus olan, məntəqəyə yanacaq gətirən maşınların giriş və çıxışı başqa yerdən olmalıdır. Bu sürücü isə, təlimata əməl etməməsi bir yana, üstəlik sırada dayanan avtomobilin üstünə çıxır. Görün, nə qədər naşı olmalısan ki, belə bir hadisə törədəsən? Qəzadan heç kim sığortalanmayıb, bu aydındı, ancaq bu, ehtiyatsızdıqdan yaranan bir problem deyil. Arxayınçılıq və səriştəsizlikdən doğur bu!\nDürduğumuz yerdə bizi əzib, sürüyənə etiraz bildirəndə, çox arxayın şəkildə “Sığorta gəlib həll edəcək” cavabını verdi. Hadisə yerində olarkən, “Azpetrol”un işçiləri bizə təzyiq göstərmək istədilər ki, maşını hadisə yerindən götürək. Təbii ki, etmədik. Bizə bəlliydi ki, bunu günahlarını ört-basdır etmək üçün edirlər. Nəhayət, hadisə yerinə Bakı Şəhər Baş Dövlət Yol Polisinin əməkdaşları gəldi. İlk andan da, günahın “Azpetrol”un sürücüsündə olduğu qənaəti hasil oldu. Sonra təqdiqatçı gəlib bizi alkaqol testi keçməyə göndərdi. Qeyd edim ki, bu hadisə Bakı şəhər DYP-sinin 17-ci otağında oturan Mehman adlı tədqiqatçı tərəfindən araşdırılır. İzahatlarımızı verdik. Mənim sənədlərim qaytarıldı. Digər sürücününkünü saxladılar. “Azpetrol”un sığortası “Ata” sığortadadır. Onlar da, müvafiq hərəkətləri ediblər. İndi DYP bizə sənəd verməlidir ki, sığorta dəymiş ziyanı ödəsin. Ümidvaram ki, süründürməçilik olmadan, həmin sənədi də, sabah mənə təqdim edərlər…\nNarahatçılıq keçirən, dəstək olan, mənimlə əlaqə saxlayan bütün dostlara və həmkarlara minnətdarlığımı bildirirəm”.\nÖncəki Ev almaq istəyənlərə şad xəbər: mənzillər ucuzlaşır\nNövbəti “A.M.A.Y. Abdulla” sayt açıb


Bir gün bir qız gördüm parkda .Otracaqdatək əyləşib dənizə baxırdı . Gözlərində kədər vardiı. Sanki kimisə gözlüyürmüş kimi gözlərini dənizdən çəkmirdi.Yaxınlaşdım\n- Mən anamın üzünü görməmişəm , hələ çox balacaydım anam rəhmətə gedəndə . Nə bacım var nədə qardaşım .Tək atam böyüdüb məni , imkanımız yaxşı olub .Nişanlamışdı atam məni Nişanlım ,rəfiqələrim var idi . Ama bir gün .............\nDavam etdi söhbətinə :- Ama bir gün atam məni yanına çağırdı ( ad günüm idi ) - təbrik edib dedi :\n- Gedək sənə istədiyin hədiyyəni alacam .Rəfiqələrinidə , nişanlınıda axşam ad gününə çağırarsan . Hədiyyəni alıb evə qayıdan zaman maşin qəzası baş verdi atamıda itirdim ...\nGöz yaşını saxlaya bilmirdi . O ağladıqca , o danışdıqca parçalanırdı ürəyim\n- Çünki qəzadan sonra ayağımın biri şikəst oldu . Üzümü kimə tutdumsa - mənim şikəstə baxmağa halım yoxdu - dedi .\nHəmdə daha nə atam nədə atamın var -dövləti vardı .\nDanışdıqca göz yaşları yanağınnan süzülürdü . Əlində bərk-bərk tutub saxladığı nəsə birşey var idi . Bir anlığa susmuşduq ikimizdə .O məsum üzü gördükcə ürəyim parçalanırdı . Dolmuşdu gözlərim ancaq özümü saxlamışdim . Əlimi uzadıb dedim:\n- Qorxma onu sənnən almaram , onu sənnən hecç kim ala bilməz . Axı o nədir sənə bu qədər əziz ?\nGetmək istəmirdim ama ona söz vermişdim .Durdum .Yavaş-yavaş uzaqlaşırdım ondan ancaq fikrim , ürəyim hələdə o qizın yanında idi . Getmək istəmirdi ayaqlarım ancaq sözümü tutmalıydım .Birdən bir səs gəldi - maşının kimisə vurduğunu hiss etdim...Qara buludlar aldı başımın üstünü , qaraldı gözlərim . Ürəyimdə - Nə olar ay Allah kaş o qız olmayaydı - deyib yalvarırdım . Arxaya döndükdə camaatın bir yerə yığışdığını gördüm . Qaçıb özümü çatdırdım.Gözlərimə inanmaq istəmirdim - həmin qiz idi , əlində bərk-bərk sıxdığı yaylığıda yox idi əlində .Başını dizlərimin üstünə qoyub - "Ölmə nə olar ölmə "- deyib qışqırırdım .\nBir maşına qoyub xəstəxanaya çatdırdıq .Ama daha çox gec idi - canını tapşırmışdı Allaha . Mənsə bunu qəbul edə bilmirdim .Xəstəxanada - Yox ola bilməz - deyib dəlilər kimi qışqırırdm ... Yanağımnan yaş-süzülürdü əllərinə . Buraxmaq istəmirdim əllərini bərk-bərk tutub saxlamışdım . Sanki onu qoymurdum getməyə ama artıq çox gec idi - o yox idi həyatda . Hər gün ürəyim qan ağlayırdi . Təsəlli tapmaq üçün məzarının üstünə gedib danışırdım daş parçasının üstündəki rəsmi ilə . Bir gün - onu ilk dəfə gördüyüm yerə getdim . Boş otracaqlar ,solğun çiçəklər, ətrafda gəzişən insanlar.\nAncaq tək o yox idi . Durub getmək istəyərkən bir vaxt əlində bərk-bərk sıxdığı ,ona hərşeydən əziz olan yaylığı gördüm otracağın altında . Sanki öləcəyini bilirmiş kimi bir xatirə saxlamışdı yaylığını otracaqda . Axı mın durub gedərkən ona demişdim sabah yenə gələcəm bura səni görməyə . Yaylığı açdım və oxudum ...\nBağışliaa bilsən əgər bağışla ..\n6 iyun 2013 13:20\n5 iyun 2013 13:57\n5 iyun 2013 12:06\n5 iyun 2013 09:28\n5 iyun 2013 06:38\n5 iyun 2013 06:26\n5 iyun 2013 05:53\n5 iyun 2013 04:24\nTewekkur edirem tesirli meqale idi\n4 iyun 2013 23:50\nGözlərində kədər vardiı.\n4 iyun 2013 23:32\nLap kovreldime((( cooox sagolun yazan elleriniz var olsun.amin tesekkkurrrllleerrr:-)\n4 iyun 2013 22:23\nCox tesirli hekayedi, twk,cnm\n4 iyun 2013 22:10\ntesirlidi tsk gozel meqaledi\nofff ne tesirli hekaye idi ee cox kovreldim yaa ellerin derd gormesin qeşeng idi tşk\n4 iyun 2013 22:03\nayyy cox kederlendim hetta agladimm cox tesekkurlerr\nifoosss mene sef tutursan sen.. xosdu sirin meleyim beyendiyine sevindim :))\n4 iyun 2013 21:14\n4 iyun 2013 20:59\ntesekkurler canım elıne saglıq\n4 iyun 2013 20:50\naxşam bekarçılıq idi oxudum az qala ağlayame\nSəf vare bitoşum axırıncı cümlədə ilk söz səfdi\nÇox saqol şirinim mənim


“Qala Həyat Sığorta”nın səhmdarlarının yığıncağı keçiriləcək | Report.az\n“Qala Həyat Sığorta”nın səhmdarlarının yığıncağı keçiriləcək Yanvarın 29-da, saat 10:00-dam “Qala Həyat Sığorta" ASC-nin səhmdarlarının ənənəvi ümumi yığıncağı keçiriləcək.\n29 Dekabr , 2020 10:13\nYanvarın 29-da, saat 10:00-da “Qala Həyat Sığorta" ASC-nin səhmdarlarının ənənəvi ümumi yığıncağı keçiriləcək.\n“Report” xəbər verir ki, yığıncaq şirkətin baş ofisinin yerləşdiyi Bakı şəhəri, Yasamal rayonu, İzmir küçəsi, 5A ünvanında olacaq.\nYığıncağın gündəliyinə səhmdar cəmiyyətinin 2021-ci il üçün büdcəsinin təsdiq edilməsi, eləcə də 2020-ci ildəki fəaliyyəti ilə bağlı maliyyə hesabatının auditi üçün müstəqil auditorun seçilməsi məsələləri daxildir.\nXatırladaq ki, “Qala Həyat Sığorta” 2008-ci ildə yaradılıb. Onun nizamnamə kapitalı 13 041 600 manatdır. Şirkətin səhmlərinin 90%-i "Təkrarsığorta” ASC-yə (“Qala Sığorta” ASC-nin 100%-lik səhmdarı), 10%-i isə Kamal İbrahimova (Direktorlar Şurasının sədri) məxsusdur.